Vaša krvna grupa utiče na memoriju – Časopis InterFON\nOsobe sa ređim krvnim grupama mogu imati povećan rizik za razvoj problema sa memorijom, pokazuju najnovija istraživanja. Sudeći po istraživanju objavljenom u časopisu Neurology, osobe sa AB krvnom grupom imaju duplo više šansi za razvoj kognitivnih oštećenja nego osobe drugih krvnih grupa.\nNaučnici su prethodno ustanovili povezanost krvne grupe sa vaskularnim zdravljem. Na primer, neke studije otkrile su da osobe nulte krvne grupe imaju niži rizik za razvoj srčanih bolesti i infarkta, koji mogu dovesti do gubitaka memorije i demencije u kasnijem životnom dobu.\nIstraživanja koje je sprovodila doktorka Mary Cushman sa Fakulteta za medicinu Univerziteta u Vermontu, otišla su korak dalje. Oni su ispitivali vezu između krvne grupe i rizika od kognitivnih oštećenja. Za potrebe istraživanja tim je analizirao podatke više od 30 000 crnih i belih odraslih osoba iz SAD-a, koji su prethodno učestvovali u većoj studiji pod nazivom REGARDS ( razlozi za geografske i rasne razlike kod moždanih udara).\nIstraživači su identifikovali 495 osoba kod kojih su se razvila oštećenja memorije u toku troipogodišnje studije, a zatim su ih uporedili sa sličnom grupom od 587 osoba koji nisu imali problema sa memorijom.\nOtkriveno je da 6 % ljudi kod kojih su se razvila kognitivna oštećenja imaju retku krvnu grupu AB koju ima više od 4 % ukupnog stanovništva Amerike. Nakon usaglašavanja godina, rase, regiona i pola, oni sa AB krvnom grupom imali su više šansi za razvoj problema sa memorijom, govorom i pažnjom u poređenju sa ostalim krvnim grupama. Ovo često mogu biti uzroci za pojavu demencije, ali to nije bila tema ovog istaživanja.\nOsim krvne grupe, istraživači su takođe ispitivali i nivo faktora koagulacije krvi koji se naziva faktor VIII. Otkriveno je da oni koji imaju viši nivo ovog faktora takođe imaju više rizika za razvoj kognitivnih oštećenja. Osim toga, prosečni nivo ovog faktora bio je viši kod osoba krvne grupe AB nego kod onih nulte krvne grupe.\nOva otkrića nisu iznenađujuća s obzirom da su prethodna istraživanja pokazala da osobe sa krvnom grupom AB ponekad imaju izmenjene karakteristike zgrušavanja krvi. Štaviše, tim doktorke Cushman je ranije otkrio da je krvna grupa AB povezana sa visokim rizikom za moždani udar. Visok nivo faktora VIII povećava šanse za stvaranje krvnih ugrušaka, a time se takođe povećava rizik za razvijanje srčanog napada i infarkta.\n“Naša studija istražuje krvne grupe i rizik od oštećenja memorije, ali nekoliko ranijih studija je pokazalo da faktori poput visokog krvnog pritiska, visokog holesterola i dijabetesa povećavaju rizik za oštećenje pamćenja i demenciju”, rekla je Cushman u svom saopštenju. Krvna grupa je takođe u vezi sa ostalim vaskularnim stanjima poput moždanog udara tako da nalazi ističu veze između vaskularnih problema i zdravlja mozga.\nIako je ovo istraživanje zanimljivo, ono ipak ne može da dokaže da krvna grupa AB povećava rizik za oštećenja memorije. Dakle potrebna su dalja istaživanja.


11.01.2020 / 20:00 Ekonomija - Značajan korak\nFederalno ministarstvo finansija objavilo je na svojoj internetskoj stranici pojednostavljenu varijantu proračuna Federacije BiH za 2020. godinu, navodeći da je funkcija tog dokumenta, nazvanog Proračun/budžet za građane, da približi način na koji se ovaj dokument kreira i utvrđuje.\nU uvodnom dijelu, ministrica finansija Jelka Milićević, obraćajući se upravo građanima, navela je da oni treba da znaju način financiranja javnih institucija i planiranje potrošnje novca koji prvenstveno dolazi od njih kao poreznih obveznika.\nDalje je Milićević istaknula da je cilj upoznati građane o osnovnim budžetskim terminima i toku budžetskog procesa.\nOna se nada će ovaj dokument objasniti ključna pitanja i tako učiniti budžet razumljivijim i pristupačnijim te povećati zainteresiranost građana za uključivanje u proces njegovog formiranja u narednom razdoblju.\nUz neophodne pojmove, u budžetu za građane kao dokumentu, navedeni su i objašnjeni koraci u njegovom kreiranju, sve do upućivanja u Parlament FBiH koji daje konačnu riječ i čija saglasnost u oba doma je neophodna da bi budžet stupio na snagu po objavi u Službenim novinama. U dokumentu je pojašnjeno i koliko novca je u 2020. godini planirano u budžetskim stavkama, primjerice za poticaje poljoprivrednicima, za borce, sanaciju zdravstvenih ustanova, izgradnju saobraćajnica, za raseljene osobe i izbjeglice te za mnoge druge potrebe u Federaciji BiH.\nUmjesto zaključka, Federalno ministarstvo finansija navodi da će građani, na osnovu stečenih znanja o budžetu u objavljenom dokumentu, za početak možda biti zadovoljni što bolje razumiju medijske vijesti te vrste, a možda će poželjeti aktivnije sudjelovati u ovim procesima jer oni biraju predstavnike u izvršnoj i zakonodavnoj vlasti, koji donose odluke u njihovo ime.\n- Federalno ministarstvo financija, kroz redovnu objavu svih relevantnih dokumenata na web stranici (VIDEO), a posebno kroz kreiranje ovakvog vodiča po prvi put, nastoji potaknuti vaš veći interes i angažman za proračunske procese, ciljeve i rezultate - poručuju iz Ministarstva financija Federacije Bosne i Hercegovine.


ANEM :: ZAVRŠETAK SERIJALA "RADI ODGOVORNO - NE GAZDUJ!"\nEmitovanjem 20. epizode, završava se serijal „Radi odgovorno – ne gazduj!“ i zajednički projekat ANEMa i A-medije, koji je realizovan uz podršku Norveške narodne pomoći. Tokom 5 meseci emitovanja, od oktobra 2008. do februara 2009, pred gledaocima lokalnih TV stanica bila je izuzetno važna tema – koliko funkcioneri svojim radom opravdavaju poverenje građana.\nPublika u Srbiji je jednom nedeljno, putem 10-minutnih TV emisija, dobijala sveobuhvatnu i preciznu informaciju o standardima odgovornog ponašanja loklanih funkcionera i uvid u to šta zapravo znači “raditi u interesu javnosti”. Svaka emisija je bila fokusirana na poseban aspekt ove teme, kao paradigme problema, a time i od interesa za građane u različitim lokalnim sredinama. Gledaoci 27 ANEMovih lokalnih TV stanica imali su priliku da, više nego što im mediji to inače pružaju, saznaju šta konkretno podrazumeva odgovoran rad funkcionera, kako da prepoznaju šta je uzurpacija vlasti radi nekog ličnog, grupnog ili partijskog interesa, a upoznati su i sa postojećim mehanizmima kontrole rada funkcionera.\nO značaju fokusiranja medijske pažnje na ovu temu najbolje svedoči i činjenica da je Republički odbor za rešavanje o sukobu interesa, u nekoliko slučajeva kršenja zakona, reagovao upravo na osnovu informacija dobijenih iz ovog serijala. U jednom slučaju rezultat je čak bio ostavka, odnosno „zamrzavanje“ funkcije lokalnog funkcionera.\nOvim projektom ANEM dodatno podstiče i lokalne medije da aktivnije preuzmu ulogu “čuvara javnosti” i češće se bave istraživačkim novinarstvom. Lokalni novinari, koji su učestvovali u realizaciji projekta (osam novinara iz različitih mesta), dobili su priliku da unaprede svoje profesionalne kvalitete, a lokalnim medijima je obezbeđeno da svoj program besplatno obogate emisijama visokog novinarskog i tehničkog kvaliteta.\nANEM stanice koje su emitovale serijal: RTV Prima Bajina Bašta, TV Spektar Sombor, TV Čačak, RTV Sokobanja, TV Kraljevo, TV Pirot, TV Gradska Niš, TV Požega, TV Jedinstvo Novi Pazar, TV Kragujevac, TV Pančevo, TV OK Kovačica, TV Nišava Niš, TV Kuršumlija, TV VK Kikinda, RTV Zaječar, TV Apolo Novi Sad, TV Panovizija Vršac, TV Trstenik, TV VG4 Knjaževac, TV Majdanpek, TV Caribrod, RTV Mlava, TV Leskovac, TV Valjevo, TV Bor i TV Šumadija Aranđelovac.\nProdukciju serijala omogućila Norveška narodna pomoć (Norwegian Peoples Aid)


Energyobserver - MAŠINA / VIDA KNEŽEVIĆ /KULTURA NE SME DA STANE, ALI KAKO ĆE SE UMETNICI ZA TO VREME PREHRANITI?\nMAŠINA / VIDA KNEŽEVIĆ /KULTURA NE SME DA STANE, ALI KAKO ĆE SE UMETNICI ZA TO VREME PREHRANITI?\nNastala kriza ogolila je nesigurne uslove rada i učinila ih očiglednim u svim proizvodnim sferama. Kako smo videli na mnogim primerima, kapitalistička ekonomija i njene vlade situaciju uglavnom rešavaju tako što žrtvuju radnike kako bi svoje profite sačuvale. Kada se uzme u obzir i višedecenijski nemar i nebriga prema javnom zdravstvenom sistemu, koji je sistemski uništavan neoliberalnim politikama i merama štednje, lakše je razumeti i potrebu država za „vanrednim stanjem“ i njihovu unezverenost, jer ne znaju kako da se nose s nastalom krizom.\nDok zemlje kapitalističkog centra i njihova ministarstva kulture već sprovode određene mere pomoći kako bi ublažili poražavajuće posledice po položaj radnika i radnica u sektoru kulture − budući da su svoje angažmane preko noći izgubili − u Srbiji su oni, izgleda, već otpisani. Ipak, uvek se tu radi i o pregovaračkoj moći i pritisku koji umetnici, zajedno i solidarno s drugim radnicima u kulturi, mogu i moraju izvršiti na predstavnike vlasti.\n„Biće za sve“\nNakon što je berlinsko udruženje vizuelnih umetnika bbk Berlin sprovelo online anketu o finansijskim posledicama COVID-19 na vizuelne umetnike u Berlinu, pokazalo se da više od polovine umetnika predviđa da će izgubiti više od 75 posto mesečnih prihoda zbog vanredne situacije. Dodatno, više od tri četvrtine ispitanika izrazilo je bojazan da neće biti u mogućnosti da pokrije zakup prostora za april, kao ni druge osnovne troškove, dok će 90 posto nastaviti da se suočava s akutnim finansijskim problemima u narednih nekoliko meseci, ukoliko se vanredna situacija nastavi.\nKako su formalno potpisani ugovori (ili bilo kakvi ugovori) retkost u svetu umetnosti, skoro polovina onih koji su odgovorili na anketu ne može ni da dokaže da je izgubila više od 75 posto prihoda. U analizi ankete se ističe i činjenica da su, u 90 posto postojećih ili planiranih izložbi, rezidencija i drugih umetničkih programa – sada otkazanih – umetnici unapred uložili sopstvena finansijska sredstva u više od polovine ovih projekata.\nNo, po proglašenju pandemije, lokalna berlinska vlada sastavila je hitan program pomoći koji je ubrzo i objavljen. Iz gradskog budžeta, kako je saopšteno, i u partnerstvu s lokalnom investicionom bankom (Investitionsbank Berlin – IBB) Berlin je ponudio hitnu jednokratnu pomoć od 5.000 evra, pojedinačno, umetnicima, kulturnim radnicima, angažovanima u malim umetničkim organizacijama, samozaposlenima u sektoru kulture, dok je pomoć od 15.000 evra odvojena za mali biznis u istom sektoru.\nPrema izveštaju tamošnjeg ministarstva kulture, već je dodeljeno enormnih 500 miliona evra za čitav sektor kreativne industrije, uslužnih delatnosti i malog biznisa. A planira se još. To je potvrdio i Ministar za kulturu grada Berlina, Klaus Lederer (Klaus Lederer), iz partije Levice (Die Linke), na društvenim mrežama napisavši, „Biće za sve“, uz molbu da se ne paniči.\nU narednim nedeljama očekuju se i dodatni paketi pomoći na nivou cele Nemačke, ukupno 50 milijardi evra. Savezna ministarka kulture Monika Griters (Monika Grütters) ovako je pojasnila odluku o državnoj pomoći angažovanima u sektoru kulture i medija:\n„Sektor kulture naročito je karakteričan po velikom broju samozaposlenih ljudi koji se sada suočavaju s egzistencijalnim problemima.‟\nObjasnila je da je savezna vlada „u potpunosti svesna važnosti‟ sektora kreativne industrije, dodajući da „pomoć dolazi brzo i sa što je moguće manje birokratije!‟\nIpak, ono što ostaje ispod radara berlinske javnosti jeste još poneki rezultat pomenute ankete profesionalnog udruženja vizuelnih umetnika u Berlinu, koji govori o tome da je više od 90 odsto ispitanika, na pitanje da li, po njihovom mišljenju, ima više smisla primati univerzalni osnovni dohodak od 1000 evra mesečno, u početku ograničen na 6 meseci, umesto najavljenog fonda hitne pomoći za frilensere i mala preduzeća, odgovorilo pozitivno.\nJoš zanimljivije, na pitanje o tome da li bi bio neophodan moratorijum koji je odredila vlada na plaćanje stanarina za iznajmljivanje privatnih stanova, ali i komercijalnih prostora, čiji su stanodavci korporacije koje se bave nekretninama, da bi se skrpio kraj s krajem uz univerzalni osnovni dohodak od 1000 evra tokom akutne pandemije COVID-19, čak 85 posto je potvrdno odgovorilo.\nStoga nije neobično što neki već postavljaju pitanje da li je zapravo ova finansijska injekcija u kreativni sektor u evropskom „gradu kulture“ zapravo vladina mera prevencije štrajka stanara koji se već najavljivao širom Nemačke i ostatka sveta. Recept dobro oproban u borbi vlasti protiv radničkih borbi i štrajkova. No ipak, ovakva pomoć deluje kao luksuz, naročito kada se gleda iz perspektive zemalja evropske periferije.\nU Holandiji, zemlji s razvijenim kulturnim sektorom, Stalni komitet za obrazovanje, kulturu i nauku zatražio je od ministra kulture da pruži dalje informacije o tome koje mere vlada preduzima, srednjoročno i dugoročno. U svom manifestu objavljenom 31. marta, partije levice u opoziciji, zajedno s umetnicima, pozvale su vladu da uspostavi fond hitne pomoći za sektor kulture. Kako navode, obustavljanje svih programskih aktivnosti ostavilo je posledice na 300 000 ljudi koji rade u kulturnom i kreativnom sektoru. Stoga upozoravaju da će se, ukoliko kabinet ne odgovori odmah na ove zahteve odgovarajućim paketom podrške, „odvijati drama koju ne možemo vratiti unazad“.\nI Norveško je Ministarstvo kulture iniciralo program od 30 miliona eura pomoći kako bi se pomoglo kulturnom sektoru. Paralelno su inicirane kampanje umetničkih sindikata kako bi se sprečilo povlačenje budžeta za otkazane programe.\nU Britaniji, meki kreativne industrije, frilenseri čine 40 posto celokupne kreativne i kulturne radne snage. Nadležni su obećali da će samostalci u sektoru kulture tokom naredna tri meseca dobiti pravo na 80 posto njihove prosečne mesečne zarade u poslednje tri finansijske godine, ali s maksimalnim iznosom od 2500 funti mesečno. Vlada očekuje da će ovim merama do 95 posto frilensera biti pokriveno u svim oblastima. Ipak, postoji zabrinutost mnogih da bi predloženi proračuni plaćanja mogli da se oduže i na nekoliko nedelja ili meseci pre nego što novac stigne do krajnjih korisnika.\nItalija, evropska zemlja koja je, pored Španije, najviše pogođena pandemijom, zakonskom uredbom od 17. marta, pokrenula je program pomoći pod nazivom „Cura Italia‟ kako bi se koliko-toliko sanirala materijalna šteta. Što se tiče kulturnog sektora, određena je podrška od 600 eura za mart mesec za sve frilensere u izvođačkim umetnostima, kao i osnivanje fonda od 130 miliona eura kao pomoć angažovanima u oblasti filma, audio-vizuelnom sektoru i pomenutom izvođačkom. Dodatno, do kraja aprila meseca stopirana su državna potraživanja za njihovo socijalno osiguranje.\nU susednoj Hrvatskoj, Platforma za radne uvjete u kulturi i Inicijativa Dosta je rezova! uputile su još 19. marta apel Ministarstvu kulture RH, kojim se zahteva državna intervencija u nizu mera pomoći i podrške samostalnim umetnicima i svim prekarnim kulturnim proizvođačima kako bi se nastala kriza prebrodila.\nOno što je specifično za ovu inicijativu jeste anticipacija buduće krize i progresivni pogled na njeno rešavanje, te isticanje da ovu kriznu situaciju prepoznaju „kao trenutak u kojem se otkriva pravo lice sistema u kojem radimo“. To se očituje konkretnim zahtevima za uslovima rada u kojima umetnici i kulturni radnici mogu živeti od svog rada, u kojima postoji radna i socijalna zaštita, u kojima je zaustavljeno dalje urušavanje javnog finansiranja kulture, dok se paralelno stopira tržišna matrica i logika konkurencije među (društvenim i kulturnim) akterima. Oni, kao hitnu privremenu meru traže uvođenje isplata bazičnih prihoda za sve radnice i radnike u kulturi koji rade u nesigurnim uslovima za vreme trajanja vanrednog stanja, ali i kao meru trajne zaštite kulturne proizvodnje.\nBivajući politički svesni celokupne (kapitalističke) društvene proizvodnje i njenih posledica po društveno tkivo, ovi radnici i radnice u kulturi istovremeno su izrazili solidarnost sa svima koje ova kriza najviše pogađa, ističući slogan:\n„Borba za bolje i sigurnije radne uvjete u kulturi nije izolirana, nego je dio šire borbe za socijalna prava svih!“\nZa sada, jedina potpora u Hrvatskoj dolazi za oko 1400 samostalnih umetnika, članova Hrvatske zajednice samostalnih umjetnika (HZSU), i to je podeljena u dve kategorije obrazložene u pismu ministrice kulture, u kojem se ističe da se intenzitet umetničkog delovanja meri njihovim (umetnikovim) primanjima. No, videćemo kako će se dalje stvari odvijati, budući da su samostalni umetnici solidarno uzvratili odgovorom da su protiv spolja nametnutih podela, da su svi samostalni umetnici stekli svoj status prema istom kriterijumu, te imaju isti koeficijent za penziono osiguranje.\nSlučaj Severne Makedonije pokazuje da se ne radi samo o ekonomskoj moći jedne zemlje, već i o njenoj kulturnoj politici koja se oblikuje u konstantnim pregovorima između zvanične administracije i aktera na sceni. Naime, ubrzo nakon što je podnet zahtev za uvođenje posebnih mera za pomoć vaninstitucionalnoj kulturnoj sceni, Vlada i Ministarstvo kulture Republike Severne Makedonije prihvatili su mere da se svim samostalnim umetnicima dodeli minimalni mesečni dohodak, a trenutno se pregovara da se ista mera primeni i na samozaposlene i/ili honorarno angažovane radnike u kulturi.\nŠta su nadležni u Srbiji preduzeli?\nPrema aktuelnoj anketi iniciranoj u saradnji kriznog tima formiranog od članica udruženja ULUS, SULUV i NKSS-a, a čije podatke obrađuje Centar za empirijske studije kulture, među umetnicima i kulturnim radnicima koji su u ovom preliminarnom uzorku, njih skoro 70% već je pretrpelo u prvom mesecu vanrednog stanja finansijske gubitke. Za oko 40% anketiranih, sav njihov prihod u ovom periodu biće izgubljen, dok za više od 60% ispitanika, njihove porodice direktno zavise od njihovih prihoda.\nKonačno, veliki broj anketiranih izražava veliku zabrinutost u pogledu obezbeđivanja prihoda, dobijanja budućih poslova, poštovanja ugovora od strane drugih i mogućnosti da pokrivaju dnevne troškove ukoliko se situacija ne bude promenila.\nNa slikovit način situaciju objašnjava muzičar i slikar Nenad Marić, poznatiji kao Kralj Čačka:\n„Poslednji honorar pokušavam da razvučem do debljine niti paukove mreže. Mislim da će mi biti potreban nekakav mikroskop.“\nPitanje koje naravno muči sve njih je – šta su nadležni u Srbiji preduzeli po ovom pitanju?\nZanimljivo je da je analizu nastalog stanja kroz pomenutu anketu uradio upravo nezavisni sektor, iako bismo mogli da se zapitamo zašto to nije mogao da uradi, recimo, Zavod za proučavanje kulturnog razvitka, i to za celu zemlju, pa da je onda te rezultate prosledio dalje, kome treba.\nZa razliku od njihovih kolega iz drugih zemalja, naše Ministarstvo kulture se tek probudilo, te vrlo stidljivo konstatuju ono što je još odavno konstatovano:\n„S obzirom da oni (umetnici, prim.aut) trenutno nemaju mogućnosti za obavljanje svojih delatnosti i da je pojedinima ugrožena egzistencija, Ministarstvo kulture i informisanja smatra da bi samostalni umetnici trebalo da budu obuhvaćeni određenim vidom državne pomoći, u nekom razumnom i za državu mogućem iznosu.“\nI to je ključni sadržaj saopštenja Ministarstva kulture, objavljenog tek 7. aprila, skoro mesec dana nakon uvođenja vanrednog stanja. Naravno, bez pokazane namere da se izrade konkretni koraci, uvedu mere, utvrde mehanizmi pomoći i tako dalje.\nPred zaključenje ovog teksta, stigla je informacija da je Ministarstvo kulture i informisanja juče, 15. aprila, uputilo Vladi Srbije predlog konkretnih mera da samostalnim umetnicima odobri novčanu pomoć u iznosu od po 30.000 dinara mesečno, u naredna tri meseca, koja bi bila uplaćena na račune reprezentativnih udruženja u kulturi radi dalje distribucije samostalnim umetnicima saglasno broju umetnika koji se vode u njihovoj evidenciji.\nPored ove tromosti nadležnih, sledeći problem je pitanje redistribucije budžeta koji je na raspolaganju. Inferiorni kakvi su i u „normalnoj“, a kamoli u kriznoj situaciji, ćutke prepuštaju budžet za kulturu za prenamenu, bez ikakve odgovornosti prema svima onima u sektoru kulture kojima su ukinuta neophodna sredstva za rad i život.\nOpravdana je bojazan da će se u ovoj situaciji nastaviti oprobana logika – onima koji već imaju, dati još više, a onima koji nemaju − ništa. O tome smo, slikovito, mogli da čujemo i od „vodećeg‟ epidemiologa. Ali i na primeru raspodele budžeta Grada Beograda. Naime, dok se javni konkurs za umetničke i stručne projekate u kulturi predviđen za 2020. godinu stopira, čime su mnogi kulturni radnici direktno oštećeni, drugi javni (gradski) konkursi se, nesmetano, realizuju.\nNo, mnogi primeri iz sveta ali i regiona pokazuju da, organizovano i pod pritiskom, može i drugačije. Nikako pojedinačno, svako za sebe, onako kako je isuviše dugo glasila ideologija kreativne klase, bez ikakve moći pregovaranja i borbe.\n20.04.2020 · KULTURA_NE_SME_DA_STANE /


Bugarska: Potvrđen sporazum, kandidat za premijera Petkov\nTanjug 10. decembra 2021. 18:58\nSOFIJA – Bugarska partija „Nastavljamo sa promenom“ (PP) saopštila je danas da je postigla sporazum o širokoj koaliciji sa protivnicima stranke GERB bivšeg premijera Bojka Borisova, što bi trebalo da omogući formiranje nove vlade nakon što je osam meseci zemljom upravljao kabinet u tehničkom mandatu.\nSporazum PP, koja je pobedila na trećim parlamentarnim izborima u Bugarskoj ove godine 14. novembra, sa socijalistima, populističkom partijom „Ima takav narod“ (ITN) i partijom desnog centra Demokratska Bugarska, treba da potvrdi koaliciju koja će obezbediti vladajuću većinu u parlamentu, prenosi Rojters.\nPrema izjavi jednog zvaničnika te stranke, očekuje se da će lider PP Kiril Petkov, koji je kandidat za sledećeg premijera Bugarske, predstaviti sastav svog kabineta predsedniku Rumenu Radevu u subotu, a da će se već u ponedeljak parlament izjašnjavati o novoj vladi.\nMandatar 41-godišnji preduzetnik Kiril Petkov stekao je popularnost zbog nastojanja da razotkrije sve malverzacije u državnim institucijama pod premijerom Borisovim tokom četvoromesečnog boravka na mestu privremenog ministra ekonomije ovog leta, što su tvrdnje koje je lider GERB odbacio.\nNova vlada osim borbe sa korupcijom moraće brzo da deluje i ekonomskim merama kako bi zaštitila privredu od posledica pandemije korona virusa i visokih cena energenata, ali i da pokuša da poveća stopu vakcinacije, pošto je manje od 30 odsto odraslih potpuno imunizovano u zemlji sa sedam miliona stanovnika, navodi Rojters.


LEPO PAKUJU SPINOVANJE: Dok "pojačavaju" sankcije, "ispod žita" sve više uvoze ruske energente\nHome/U FOKUSU/LEPO PAKUJU SPINOVANJE: Dok „pojačavaju“ sankcije, „ispod žita“ sve više uvoze ruske energente\nPredsednica Evropske komisije Ursula fon der Lajen iznela je danas detalje o šestom paketu sankcija protiv Rusije zbog napada na Ukrajinu.\nOna je najavila potpuno okončanje zavisnosti Evropske unije od ruske nafte. Prema njenim rečima, novi paket će obuhvatiti četiri različite vrste sankcija.\n„Postepeno ćemo okončati snabdevanje ruskom sirovom naftom u roku od šest meseci i uvoz rafinisanih proizvoda do kraja godine“, rekla je fon der Lajen, što je naišlo na aplauz poslanika u Evropskom parlamentu, prenosi Rojters.\n„Neće biti lako. Neke zemlje članice su jako zavisne od ruske nafte. Ali, jednostavno moramo to da uradimo“, rekla je fon der Lajen predstavljajući predlog, za koji je potrebna saglasnost svih 27 zemalja EU da bi stupio na snagu.\n„Neće im više biti dozvoljeno da distribuiraju svoje sadržaje u Evropskoj uniji, u bilo kom obliku ili formi, bilo preko kablovske mreže, preko satelita, na internetu ili putem pametnih aplikacija“, poručila je fon der Lajen.\nOna je ruske medije koji će biti isključeni iz medijskog prostora u EU nazvala „glasnicima koji agresivno šire laži i propagandu (ruskog predsednika Vladimira) Putina“.\n„Ne bi trebalo da im više dajemo prostor da šire te laži“, dodala je.\nVladimir Džabarov: Evropa će nastaviti da kupuje rusku naftu preko trećih zemalja


Iz Mančestera u Leverkuzen - Sportske novosti\nNaslovna Fudbal Transferi Fudbal Iz Mančestera u Leverkuzen\nIz Mančestera u Leverkuzen\nHolandski internacionalac – Timoti Fosu Mensah novo je pojačanje nemačkog bundesligaša – Bajer Leverkuzena.\n23-godišnji desni bek (po potrebi i centralni defanzivac) je stigao među popularne “Farmaceute” u transferu vrednom 2 miliona eura iz redova engleskog velikana, Mančester Junajteda. Nakon lekarskih pregleda, Fosu Mensah je sa svojim novim poslodavcima potpisao saradnju do leta 2024. godine.\nHolandski fudbaler je tako nakon šest godina napustio “Old Trafford” u koji je stigao 2014. godine iz omladinskog “pogona” Ajaksa. Za prvi tim “Crvenih Đavola” ukupno je odigrao 30 utakmica i uspeo je da osvoji trofeje u FA Kupu i Ligi Evrope.\nPrethodni tekstNBA – upitni i odsutni igrači (13. Januar)\nSledeći tekstSimeone doveo napadača\nUndefined 14 januara, 2021 at 10:03 am\nNa transfermarketu 4 miliona funti, oni.ga prodaju za 2 miliona eura, bravo\nHoliday 14 januara, 2021 at 7:14 pm\nUgovor mu je isticao narednog leta, tako da i nisu mogli da insistiraju na procenjenoj trzisnoj vrednosti ili cak vecem iznosu…


Daljinski nadzor i mobilno obezbedjenje – InexPlus\nMobilno obezbeđenje Mobilno obezbeđenje ili patrolna služba je usluga koja se umesto tradicionalnog neprekidnog angažovanja radnika obezbeđenja obavlja više puta tokom 24 časa, pešačkim ili motorizovanim patrolama uz evidentiranje na kontrolnim tačkama. Obilazak unapred definisanih objekata se obavlja u različitim vremenskim intervalima, pa se ne dozvoljava uspostavljanje šablona koji bi olakšali potencijalni napad na objekat. [...]\nVideo monitoring Podrazumeva ugradnju opreme za video nadzor na objekat klijenta pri čemu se ovaj sistem povezuje sa našim kontrolnim centrom iz koga se video signal prati i snima. Usluga video monitoringa koju mi nudimo podrazumeva: Instalaciju opreme renomiranih svetskih proizvođača Besplatan test opreme Obezbeđen servis i održavanje Mogućnost praćenja slike u realnom vremenu [...]\nAlarm monitoring Daljinski nadzor (alarm monitoring) podrazumeva da se kod klijenta ugrađuje alarmni sistem koji se povezuje sa našim kontrolnim centrom u kome dispečeri neprekidno prate rad svih povezanih alarmnih sistema. Ukoliko dođe do alarmne dojave, kontrolni centar usmerava interventni tim mobilnog obezbeđenja na ugroženi objekat, dok istovremeno obaveštava samog klijenta i policiju, a [...]


VLASTIMIR ĐUZA STOJILJKOVIĆ dobitnik nagrade „Zoran Radmilović“ u Zaječaru! – Pozorište "Atelje 212"\nVLASTIMIR ĐUZA STOJILJKOVIĆ dobitnik nagrade „Zoran Radmilović“ u Zaječaru!\n20. октобра 2011\nŽiri pozorišnog festivala “Zoranovi dani” u Zaječaru jednoglasno je odlučio da laureat glavne festivalske nagrade “Zoran Radmilović” bude VLASTIMIR ĐUZA STOJILJKOVIĆ za ulogu Dina u predstavi Ateljea 212 – „Otac na službenom putu“ Abdulaha Sidrana u režiji Olivera Frljića.\nĐuza je dobio i nagradu „Zoranov brk“ kao najbolji glumac prve večeri Dana Zorana Radmilovića. Žiri u sastavu Irfan Mensur, Dragana Bošković i Saša Jelenković, ocenio je da je Stojiljković glumac koji nije sazrevao, već se čini da je počeo karijeru kao zreo glumac. “Đuza je uspeo da svoju ličnu duhovitost, svoj šarm, znanje, talenat i harizmu pretoči u glumački pečat, čovek koji je znao da organizuje svoju glumačku karijeru, koji je stvorio svoj sopstveni sistem davanja i otkrivanja svoje, ipak, još neotkrivene ličnosti”, ocenio je žiri.\nNagradu “Krstomir Milovanović” za vizuelni identitet dobila je MARIJA KALABIĆ za scenografiju predstave “Otac na službenom putu”, Ateljea 212.


Milja Hinić – Music Art Project\nKao diplomirana pravnica Pravnog fakulteta Univerziteta u Beogradu i završenih specijalističkih studija iz evropskog kompanijskog, bankarskog i poreskog prava, Milja svojim vrednim radom daje preciznu ritmičku podlogu svakom sistemu u okviru kog radi.\nSvoje bogato radno iskustvo sticala je preko deset godina kao pravni savetnik brojnih kompanija i nevladinih organizacija, a preko pet godina je radila kao ekspert i na menadžmentskim pozicijama. U toku svoje karijere radila je kao asistent u internacionalnom komitetu Crvenog krsta, kao administracijski i menadžer logistike francuskog Crvenog krsta, pravni savetnik u CES Mecon, USAID Project, „Human Dynamic“, „Atos Origin“, i kao saradnik i partner u advokatskim kancalarijama „Karanović-Nikolić“ i „Glišić“. Milja od 2009. godine kao advokat radi na partnerkoj poziciji u advokatskoj kancelariji „Koen Hinić“.\nKao član Upravnog odbora MAP-a, Milja svojim izuzetno bogatim i raznovrsnim ekspertskim iskustvom doprinosi boljem i odgovornijem poslovanju organizacije i na taj način omogućava da se deca širom Srbije uključe u rad programa El Sistema.


"Kad pijem ne vozim" na leskovačkoj Roštiljijadi\nPočetna/BIZNIS/“Kad pijem ne vozim” na leskovačkoj Roštiljijadi\nSana Life 4. septembra 2019.\tBIZNIS, HRANA, MANIFESTACIJE, TRADICIJA, TURIZAM, ZANIMLJIVOSTI Ostavite komentar\nUz brojne posetioce, prigodan program i pregršt specijaliteta od mesa, završena je još jedna Leskovačka roštiljijada. Pored uživanja u velikom izboru mesa i pića, svi prisutni mogli su da učestvuju u brojnim aktivacijama u okviru kampanje Kad pijem, ne vozim koja je i na ovom događaju podsetila na značaj odgovorne konzumacije alkohola, bezbedne i sigurne vožnje.\nNa standu Apatinske pivare posvećenom kampanji Kad pijem, ne vozim posetioci roštiljijade mogli su da testiraju reflekse i da noseći „pijane naočare” testiraju koordinaciju pokreta istovremeno se edukujući i podsećajući na značaj odgovorne konzumacije i mogućem riziku vožnje pod dejstvom alkohola. I ove godine pivara je približila vozačima mogućnosti alternativnog prevoza nakon provoda, pozivajući ih da ne sedaju za volan ukoliko su popili već da prošetaju, sačekaju autobus, pozovu prijatelja, taksi ili „safe driver-a“.\nNakon 13 godina, Apatinska pivara nastavlja i dalje da kampanjom Kad pijem, ne vozim podiže svest o važnosti bezbedne vožnje. Do sada je pivara donirala 125 najsavremenijih alkometara Upravi saobraćajne policije nastojeći da udruženim snagama edukuju javnost o važnosti odgovorne konzumacije i rizicima vožnje pod dejstvom alkohola.\nOznakealkohol Apatinska bezbedna driver Leskovac pivara Roštiljijada safe vožnja\nPrethodni Pokloni za mališane iz Doma za nezbrinutu decu „Duško Radović“ u Nišu\nSledeći „Pogledi“ Petra Mošića u NLB Galeriji


Sitel investira u Srbiju\nSitel investira u Srbiju – Personal magazin\nAmerička kompanija “Sajtel” (Sitel), lider u oblasti uslužnih kol centara, počela je da radi u Srbiji, a predsednik Republike Boris Tadić poručio je danas da je dolazak nove američke investicije…\nAmerička kompanija “Sajtel” (Sitel), lider u oblasti uslužnih kol centara, počela je da radi u Srbiji, a predsednik Republike Boris Tadić poručio je danas da je dolazak nove američke investicije znak da je Srbija dobra destinacija za ulaganje, kao i da je politički i ekonomski stabilna zemlja.\nRukovodstvo američke kompanije je na svečanosti povodom početka rada na našem tržistu poručilo da su se za Srbiju odlučili posle razmatranja brojnih drugih zemalja, jer ona pruža sve potrebne uslove za njihovo ulaganje, pre svega, političku i ekonomsku stabilnost.\nČeelni ljudi “Sajtela” istakli su i da su izabrali Srbiju za investiciju zbog obučene, obrazovane radne snage i dobre infrastrukture.\nPo rečima predsednika Srbije, otvaranje tog centra nije samo dobar znak za saradnju Srbije i SAD, već znak da je Srbija dobra destinacija za investicije i da naša država omogućava veoma dobre i kvalitetne uslove investitorima.\nOn je istakao da su SAD strateški ekonomski partner Srbije, a da je učlanjenje Srbije u Evropsku uniju njen strateški cilj.\nPrema Tadićevim rečima, Srbija je danas politički i ekonomski stabilna:\n“Mir, stabilnost, ekonomski razvoj, socijalne reforme i regionalna saradnja, to je Srbija 21. veka”, istakao je predsednik Tadić.\n“Srbija pozdravlja vašu investiciju i ponudiće vam prijateljsko okruženje i atmosferu”, rekao je Tadić na predstavljanju Sajtela, kojem je prisustvovala i ambasador SAD Meri Vorlik\nPrema Tadićevim rečima, Srbija je dobra destinacija za ulaganje ne samo zbog podsticaja i poreske politike koju ima, već i zbog potencijala zapošljavanja domaćeg stanovništva – visoko edukovanih ljudi koji dobro govore strane jezike.\nDolazak “Sajtela” je uputstvo mladim generacijama – da stiču znanja, uče strane jezike, jer tako rastu šanse za dobro zaposlenje.\nGeneralni direktor ”Sajtela” Bert Kvintana istakao je da radna snaga u Srbiji ima visok radni moral i izuzetne tehničke veštine kao i poznavanje stranih jezika.\nBeograd pruža odličan nivo infrastrukture posebno u oblasti informacionih tehnoligija i transporta i to su bili ključni faktori da se odlučimo da uložimo u vašu zemlju, rekao je Kvintana.\nPrema njegovim rečima, u vreme svetske ekonomske krize sve kompanije preduzimaju korake da smanje troškove i unaprede kvalitet usluga u čemu im ”Sajtel” pruža pomoć.\nAmbasadorka Vorlik ocenila je da ova investicija donosi srpskoj ekonomiji stotine novih radnih mesta i pokazuje da je Srbija izuzetna destinacija za strane direktne investicije.\nOna je izrazila nadu da će to postati jedan od najboljih primera saradnje američke i srpske ekonomije i najava brojnih novih investicija u mesecima i godinama koji dolaze.\nGeneralni direktor ”Sajtela” za severni region Tim Šu naglasio je da je otvaranje novog centra te kompanije u Beogradu značajan dan u istoriji ”Sajtela” kao kompanije koja već posluje u 26 zemalja i zapošljava oko 57.000 ljudi.\nPredstavnici ”Sajtela” zahvalili su na podršci Ministarstvu ekonomije i regionalnog razvoja i Agenciji za promociju izvoza i stranih ulaganja (SIEPA).\nPrema ranijim najavama, kompanija Sajtel će u Srbiju uložiti 1,25 miliona evra i u početku uposliti 300 ljudi za šta je dobila bespovratna sredstva od 2.500 evra po radnom mestu.\nKompanija ”Sajtel”, sa više od 26 godina iskustva, pruža usluge kroz više od 135 domaćih i stranih centara u zemljama Severne i Južne Amerike, Evrope, Afrike i Azije.\nSajtelovih 57.000 zaposlenih pružaju klijentima prvoklasnu uslugu putem izgradnje poverenja, povećanja prodaje i unapređenja efikasnosti.\nTa kompanija takođe pruža usluge nekim od najvećih i najpoznatijih brendova na svetu, a otvaranjem najsavremenijeg uslužnog centra u Beogradu, ”Sajtel” je spreman da usluži nove klijente i pruži im najkvalitetniju uslugu. (tanjug)\nSitel investira u Srbiju was last modified: November 24th, 2011 by Redakcija\nGoogle ukida čak 7 projekata


Nemačka i Francuska zahtevaju momentalno obnavljanje dijaloga između Kosova i Srbije pod vođstvom EU - Kosovo Online\n23. Maj 2020. • 07:58\nIzvor: Kosovo Online/Koha Ditore/Blic\nMinistri Nemačke i Francuske navode da su svesni brojnih otvorenih pitanja koja moraju biti rešena pre postizanja sporazuma.\n"Tu nema ni prečica i rešenja na brzinu", podvlače oni i navode da ozbiljan pristup zahteva temeljne pregovore sa EU kao iskrenim posrednikom.\nNavode da je potreban snažniji angažman u posredovanju i politička odlučnost a to oboje se može, kao pišu, može očekivati od Miroslava Lajčaka i njegovog tima uz podrđku Đuzepa Borelja i Berlina i Pariza.\nOhrabrujuće je, konstatuju dalje ministri, koliko pragmatično su Kosovo i Srbija do sad saraživali u borbi protiov virusa korona. Pozdravljaju Kurtijevu odluku o taksama i navode da očekuju i da Srbija, kako su napisali, pruži svoj doprinos.\n"Osim toga očekujemo sprovođenje svih dogovora postignutih od 2011. Beograda i Prištine uz posredovanje EU", pišu ministri Nemačke i Francuske.\nSrbija Kosovo Nemačka Francuska\nKao loshi djaci kad krenu da uce noc pred ispit,e tako izgleda reakcija EU. 20 godina bleje sa strane i dodjose Amerikanci da rese stvar i sad ovi EU spavaci izblamirani svojom nesposobnoscu kao poslali saopstenje lol\nHoti: Imam plan za razgovore sa Srbijom, Kurti se plaši da preuzme odgovornost za nastavak dijaloga\nFunkcioner Demokratskog saveza Kosova i kandidat za mesto novog kosovskog premijera Avdulah Hoti poručio je da će njegova vlada imati jasan plan kako da pristupi dijalogu sa Srbijom, prenosi Kljan Kosova.


UX bez UI-a - Put ka humanizovanoj interakciji sa kompjuterom - startit\nUX bez UI-a – Put ka humanizovanoj interakciji sa kompjuterom\nSaznajte koje su najbolje prakse za primenu voice asistenata i chatbotova u aplikacijama.\nAleksandra Savić - 19. Jul, 2017.\nSledeće srede nas čeka još jedan UX meetup na kome ćemo otkriti kako možemo poboljšati korisničko iskustvo dizajnirajući aplikacije koje će imati fokus na humanizovanoj interakciji korisnika sa kompjuterom i uklanjaju ekrana kao prepreke.\nNa uvodnom delu predavanja, Milovan Jovičić će nam reći nešto više o conversational dizajnu i njegovoj primeni, kao i kakav on uticaj ima na rad dosadašnjih klasičnih dizajnera.\nNakon toga, Milan Jerković će na praktičnoj studiji slučaja pokazati kako optimizovati skeniranje ili screening procese u HR departmanima koristeći chatboata kao alat.\nI za kraj, Slobodan Stojanović će nam pokazati kako funkcioniše Alexa kao i kako su njene veštine, odnosno skills korisni. Takođe, oni koji bi se upuštali u ove vode moći će da čuju i šta je bitno za planiranje i kreiranje jednog skilla.\nDogađaj će se održati 26. jula u beogradskom Startit Centru, sa početkom od 18č. Učešće na meetupu je besplatno, ali je potrebno da svoj dolazak potvrdite putem sledećeg linka.


SDA naprasno zaboravila institut koji im je trebao biti mehanizam za izvlačenje para!\nOpozicioni klub zastupnika SDA u Skupštini Kantona Sarajevo (KS) je uputio inicijativu prema Vladi KS, s ciljem brisanja stavke iz Budžeta KS od 200.000 KM za fiktivno Udruženje građana “Institut za kulturu i umjetnost” kojeg su sami osmislili.\nDužni smo javnost upoznati da je SDP-ova zastupnica Segmedina Srna Bajramović na 36. sjednici Skupštine održanoj 20.12.2017. godine javno pitala vladu i SDA-ovog premijera o kakvom institutu se radi, gdje mu je lokacija, ko je direktor i kakva mu je svrha?\nOčigledno je da je SDA osmislila Institut kao još jednu u nizu prevara koju su isto tako brzo “zaboravili”, jer im on očigledno nije ni bio bitan nego novac koji su preko njega planirali izvući.\nPosebno su sada licemjerni pokušaji SDA da prikrije vlastitu kriminalnu namjeru, kroz navodna objašnjenja da je laž kako je ovo udruženje naslijeđeno od njihove vlade.\nUmjesto što potcjenjuju pamet građana i javnosti svojim svakodnevnim nesuvislim saopštenjima, tražimo od SDA da se bar ne svadja sa zdravim razumom i dokazima koji se mogu provjeriti u stenogramu sa 36. sjednice Skupštine Kantona Sarajevo.


Poruka Silvestera Stalonea o najvrednijoj valuti koju imamo\nLifestyle Autor:Ivana Stojanov25. feb. 202114:05\nFoto: Becker Automotive Design/MEGA / The Mega Agency / Profimedia\nPoruka koju je Silvester Stalone na Instagramu uputio svojim obožavaocima odzvanja u glavi kao mantra.\n„Dragocena stvar u životu na koju ne obraćaš pažnju, posebno dok si mlad jer misliš da ga imaš u izobilju, nikad se neće završiti je – vreme. Vreme… Kako stariš shvataš da ti je vreme postalo valuta, da ga imaš manje ispred sebe nego iza.\n(FOTO) Silvester Stalone na plaži, pustio stomačić i bradu\nNe troši vreme na glupe ljude, na stvari za koje znaš da nisu deo onoga o čemu sanjaš, ne troši ga na ogoročenost…Jer na kraju trošiš ono najdragocenije što imaš – vreme“, rekao je Stalone a njegov video je za manje od 12 sati imao više od 380.000 pregleda.\nStalone skoro svaki dan postavlja zabavne, ali i motivacione video snimke u kojim svojim obožavaocima pokazuje kako provodi dane i otkriva o čemu razmišlja tokom pandemije. U julu će napuniti 75 godina i i dalje snima filmove i ne planira da se povuče.\nemotivna porukaSilvester Stalone


PREDSEDNIK BAJDEN (BIDEN) DODELIO VAKCINE KOSOVU - Novosti i Događanja - Predsednica Republike Kosovo - DR VJOSA OSMANI - SADRIU\nPREDSEDNIK BAJDEN (BIDEN) DODELIO VAKCINE KOSOVU\nPredsednica Republike Kosovo Vjosa Osmani objavila je da je predsednik Bajden dodelio vakcine za Kosovo.\nOna je dalje rekla da je 19. marta 2021. godine pisala predsedniku Bajdenu, tražeći podršku Sjedinjenih Američkih Država u doniranju vakcina u vreme kada je Kosovo bila jedina država u Evropi koja još uvek nije započela njihovu administraciju.\n„19. aprila 2021. godine predsednik Bajden je odgovorio pozitivno, u njegovom odgovoru on je obećao da će tretirati naš zahtev u vezi sa vakcinama. Danas smo srećni da vas obavestimo da je predsednik Bajden, u ime SAD-a, odlučio da pokloni značajan broj vakcina protiv COVID-19 Republici Kosovo“, rekla je predsednica.\n19. marta 2021. godine pisala sam predsedniku Bajdenu tražeći podršku Sjedinjenih Američkih Država u doniranju vakcina u vreme kada je Kosovo bila jedina država u Evropi koja još uvek nije započela njihovu administraciju. 19. aprila 2021. godine predsednik Bajden je odgovorio pozitivno, u njegovom odgovoru on je obećao da će tretirati naš zahtev u vezi sa vakcinama. Danas smo srećni da vas obavestimo da je predsednik Bajden, u ime SAD-a, odlučio da pokloni značajan broj vakcina protiv COVID-19 Republici Kosovo. Želim da izrazim svoju duboku zahvalnost predsedniku Bajdenu na ovom velikodušnom gestu i na donaciji vakcina COVID-19 Republici Kosovo, nakon zahteva koji mu je poslat u martu. Današnje zvanično obaveštenje je još jedan dokaz nepokolebljive podrške koju naša zemlja istorijski dobija od Sjedinjenih Američkih Država.\nPredsednik Bajden je uvek bio prijatelja Kosova i ova donaciju ilustruje neštedljivu pažnju i obzir koje on nastavlja da pokazuje prema našem narodu. U ime građana Republike Kosovo zahvaljujem mu se od svog srca.\nKosovo i naše institucije i dalje su nepokolebljive u evroatlantskoj orijentaciji i istu politiku je pratilo i obezbeđivanje vakcina.\nNeka bog blagoslovi Kosovo i našeg saveznika Sjedinjene Američke Države.


Digitalna privatnost - Veselin Jevrosimović\nSve češće možemo da pročitamo tekstove i čujemo priče o potrebi zaštite prava na privatnost u digitalnom svetu. Radi se o logičnoj posledici vremena u kome živimo, a u kome informacije postaju najtraženija roba. Još i više – ljudi su spremni da dostavljaju i dele bezmalo sve lične podatke. Bilo da se radi o osnovnim informacijama potrebnim za otvaranje naloga na društvenim mrežama, deljenju privatnih fotografija ili otkrivanju kupovnih navika, ljudi će danas rado „reći“nešto o sebi, pogotovo ako zauzvrat mogu da dobiju neku onlajn pogodnost.\nPre nešto manje od dve godine na nivou Evropske unije uveden je takozvani GDPR, odnosno „Opšta regulativa o zaštiti podataka“. Time je definisan pravni okvir za zaštitu podataka o ličnosti građana i kontrolu prikupljanja, obrade i deljenja informacija o korisnicima. Pošto se ova regulativa primenjuje i na institucije, organizacije i firme izvan Unije, GDPR u određenoj meri primenjuju i mnoge druge zemlje, uključujući i našu. Time je postignut značajan napredak, ali samo u jednoj oblasti. Druga važna tema, koja je ovih dana pokrenuta u SAD, je pravo na snimanje i automatsko prepoznavanje lica. Naime, svima je poznato do koje mere sistemi bezbednosti u svetu koriste kamere za nadzor. U kombinaciji sa naprednim softverima za prepoznavanje lika, moguće je identifikovati osobu, a zatim na osnovu drugih fotografija dostupnih u digitalnom prostoru i izvora tih fotografija, otkriti najrazličitije lične podatke. Prepoznavanje lica ima brojne prednosti – od zaštite i otključavanja telefona, do bržeg prolaska kroz sigurnosne sisteme. Potrebno je samo da budemo svesni da je sve što objavljujemo na internetu negde zauvek zabeleženo i da može biti zloupotrebljeno.\nPonekad se stiče utisak da osnovna pravila ponašanja koja stičemo u najranijem detinjstvu, poput onog da nepoznatim osobama ne treba da odajemo tajne koje mogu da nas ugroze, za većinu ne važe u digitalnom svetu. Ne samo da imamo lažni privid sigurnosti jer ne postoji fizički kontakt, već je problem i to što funkcionišemo u jednom potpuno novom prostoru za koji nas niko nije pripremao. Zbog toga je, pored zakonske regulative koja treba da zaštiti prava pojedinca, jednako važno da permanentno radimo na digitalnom opismenjavanju svih kategorija korisnika.


iAnatomija: Do 2015. preuzećemo 48 milijardi mobilnih aplikacija\nDo 2015. preuzećemo 48 milijardi mobilnih aplikacija\nPrema prognozama agencije In-Stat, do 2015. godine broj preuzimanja mobilnih aplikacija dostići će cifru od 48 milijardi.Naravno, glavni uzrok za toliku ekspanziju ovog tržišta jeste nagli rast popularnosti smartfona sa velikim ekranim osetljivim na dodir, koji predstavljaju udoban način za korišćenje aplikacija.\nAnalitičari su podsetili da su za to zapravo najslužnije dve platforme - Apple iOS i Android, čiji korisnici višestruko češće skidaju aplikacije nego vlasnici BlackBerry i Symbian telefona. Primera radi, samo Apple App Store do sada je zabeležio 14 milijardi preuzimanja. Studija je pokazala i da polovina korisnika radije skida aplikacije preko Wi-Fi veze nego putem 3G konekcije.\nKako govore procene ove agencije, već ove godine će 90 odsto svih prodatih smartfona biti modeli sa touch ekranima. U skorijoj budućnosti, predviđa se potupno izmiranje telefona koji nemaju takve displeje (poslednji bastion takvog koncepta su i dalje aktuelni Nokia uređaji sa Symbianom Series 60). InStat predviđa i da će 2015. godine čak 45 odsto svih prodatih telefona biti smartfoni, dok je, poređenja radi, ta cifra za 2010. godinu iznosila 23 odsto.


Ministri "svojim poslom" obilazili četiri opštine 37 puta više nego pre lokalnih izbora - Infobrif\nObjavljeno 14.12.2018. u 11:44\nBEOGRAD – Učestalost pojavljivanja članova Vlade Srbije u četiri opštine u kojima se u nedelju, 16. decembra održavaju lokalni izbori, bila je 37 puta veća nego u periodu van izbora, pokazala je danas objavljena analiza nevladine organizacije Transparentnosti Srbija (TS).\n„Četiri opštine u kojima se u nedelju održavaju izbori, našle su se tokom sedam nedelja izborne kampanje u planu ‘redovnih aktivnosti’ najviših državnih zvaničnika čak 20 puta, što je dvostruko više od broja redovnih i vanizbornih ministarskih obilazaka ovih mesta u prethodne dve i po godine. Drugim rečima, učestalost pojavljivanja članova Vlade u Lučanima, Doljevcu, Kladovu i Kuli, bila je oko 37 puta veća nego što je u periodu van izbora“, objavljeno je na sajtu TS.\nTransparentnost ukazuje da je reč o takozvanoj „funkcionerskoj kampanji“, u kojoj zvaničnici zloupotrebljavaju svoju funkciju u promotivne svrhe, tako što obavljaju aktivnosti koje uopšte ne bi bile preduzete da nema kampanje ili ne bi bile preduzete neposredno pred izbore.\nU Kuli su se, tokom kampanje, „svojim poslom“ zatekli predsednik Srbije, predsednica Vlade Srbije, i još šestoro ministara, dok je Kula u prethodne tri godine bila nekoliko puta odredište za ministre raštrkane „po terenu“.\n„U Kuli njoj se nalazi Nastavni centar MUP-a, pa je ministar Nebojša Stefanović tokom 2016. i 2017. tri puta prisustvovao obuci i vežbama. Pred izbore 2016. ministar Vulin i u Kuli je posetio Centar za socijalni rad. Van kampanje, od početka 2016. do danas, samo je u maju prošle godine ministar prosvete bio u školi u Sivcu“, navodi se.\nŽivković: Vučić da smeni ministre, ali i sam da podnese…\nPaunović: Očekujem da DS bojkotuje lokalne izbore, Paraćin…\nPredsednik najavio smene u Vladi – ko će ostati bez…\nU komentaru se dodaje da je u Kladovu tokom kampanje boravilo četvoro ministara a da je pre toga „u redovnu posetu“ toj opštini dolazio samo ministar omladine i sporta Vanja Udovičić, i to ne u sam grad već desetak kilometara udaljeni Omladinsko-sportski kamp „Karataš“.\n„S obzirom na to da se izbori 16. decembra održavaju samo u četiri opštine, ovog puta su aktivnosti ministara bile vidljivije i bilo je daleko lakše uporediti njihovo interesovanje za mesta u kojima se održavaju izbori u odnosu na raniji period, ali i u odnosu na druga mesta u Srbiji, tokom 45 dana kampanje“, dodaje se.\n„Mediji su, medjutim, sa predizbornih skupova u Kotraži, Lučanima i Guči izvestili ne samo kao o stranačkim aktivnostima, već su preneli i izjave o Kosovu koje su ‘pripisali’ predsedniku Srbije, a ne lideru naprednjaka. Jedna od tema u predizbornom govoru Vučića bile su investicije u vojnu fabriku koja je, uz Sabor u Guči, razlog zbog kojeg se i u vanizbornom periodu Lučani relativno često nadju na putu najvišim državnim zvaničnicima“, pokazala je analiza.\nTransparentnost je dodala da se ministarske posete predstavljaju kao redovne aktivnosti ali da je analiza pokazala da taj „redovan program“ uključuje uglavnom mesta u kojima se održavaju izbori.\n„Funkcionerska kampanja je vid zloupotrebe javnih resursa koji je u Srbiji najviše zastupljen u predizbornom periodu. Po značaju, funkcionerska kampanja prelazi u mnogome i pitanje finansiranje izborne kampanje, jer omogućava dodatnu medijsku promociju u okviru informativnog programa, koja se kod jednog dela gradjana ne doživljava kao propaganda“, navela je Transparentnost.\nJužna Mitrovica: Slavlje uz petarde nakon usvajanja zakona (VIDEO)\nŽivković: Vučić da smeni ministre, ali i sam da podnese ostavku


"Dobili smo najtežu grupu, ali od plakanja i proklinjanja loše sreće nema vajde. Moramo da se spremimo dobro i da pokušamo da prođemo. Ako uspemo, trebalo bi da nam bude malo lakše u drugoj fazi i nastavku takmičenja. Ako je nešto dobro onda je to raspored, počinjemo sa Egiptom a završavamo sa Španijom", rekao je Đorđević za Blic.\nNjemu je, utisak je, teško palo i što je u grupi Iran koji je po renomeu i teoretski autsajder.\n"Ljudi, oni su prvaci Azije, tukli su Kinu i ostale favorite, imaju dobre igrače i nikome neće biti lak rival", dodao je Đorđević, uz podsećanje na lep detalj iz igračke karijere u vezi sa gradom u kom će "orlovi" igrati.\n"U Granadi sam odigrao prvu utakmicu za Barselonu po dolasku iz NBA i dao 20 i nešto poena", setio se selektor.\nSrpsku delegaciju na žrebu u Barseloni predstavljali su potpredsednik KSS Dejan Bodiroga, direktor muških reprezentativnih selekcija Dragan Tarlać i generalni sekretar Andrija Kleut.


Saradnja Arhipelaga i Srpskog narodnog pozorišta | Arhipelag\nSaradnja Arhipelaga i Srpskog narodnog pozorišta\nArhipelag i Srpsko narodno pozorište iz Novog Sada potpisali su ugovor o saradnji u predstavljanju, popularisanju i promovisanju kulturnih aktivnosti obe institucije kod svojih ciljnih grupa.\nTim povodom Arhipelag je za publiku Srpskog narodnog pozorišta obezbedio popust od 30% na kupovinu knjiga objavljenih u izdanju ove izdavačke kuće. Kupovina je moguća u Klubu čitalaca Arhipelag (Terazije 29/II), na izložbenom i prodajnom štandu Arhipelaga na Sajmu knjiga u Beogradu, kao i tokom drugih specijalizovanih akcija Arhipelaga. Uslov za ostvarivanje ovog značajnog popusta jeste sačuvana karta za neku predstavu Srpskog narodnog pozorišta iz tekućeg ili prethodnog meseca.\nČlanovi Kluba čitalaca Arhipelag imaju specijalni popust od 30% na kupovinu karata za bilo koju predstavu Srpskog narodnog pozorišta.\nČlanovi Kluba čitalaca Arhipelag imaju i poseban popust od 50% koji mogu iskoristiti jednom mesečno, a o tome će biti obaveštavani na mesečnom nivou.


Prvobitno je bila zakazana za utorak od 20.45, međutim, na zahtev španskog kluba i posle dostavljene dokumentacija organizatorima takmičenja, odložena je za drugi termin.\nBrisevi korona virus\nRazlog je veliki broj inficiranih košarkaša u sastavu iz Badalone. Trenutno Španci nemaju osam zdravih igrača, što je minimum da bi uopšte istrčali na parket. Iz istog razloga pomeren je susret minule runde Grupe A, Partizan – Huventud.\nPrema novim pravilima, svaka utakmica može da bude odložena najviše tri puta, ukoliko postoje slobodni termini. Zasad nema nagoveštaja kad će Burž gostovati u Badaloni.\nPosle šest kola, na tabeli vodi upravo Huventud sa svih šest pobeda, prate ga Burž i Uniks iz Kazanja, četvrti je Partizan, a iza Beograđana su Venecija i Bačešehir.


NOTAMA KROZ GRAD - OpeNS\nNOTAMA KROZ GRAD\n17 Apr/2019 Objavio Opens2019 AdminObjavljeno u Blog\nKatarzina Smolarek iz Poljske, Yuki Saito iz Japana i Viktor Đuknić iz Srbije na prvi pogled možda i nemaju mnogo zajedničkog. Sem jednog – muzike. Svo troje mladi su umetnici i govornici na panelu u prostorijama Omladinske prestonice Evrope koji su pričali o njihovom putu do uspeha, savetovali mlade, i predočili im koliko je važno biti posvećen svom poslu. Osim toga što su izvrsni muzičari, oni su pre svega mladi ljudi i na ovaj način izlaze iz okvira vežbanja, strogih formata i predstavljaju se kao primer i uzor svojim vršnjacima.\n„Mladima sam hteo da prenesem pouku da ne treba nikad da odustaju od svog cilja i da treba da budu istrajni u tome što rade. Nadam se da sam uspeo bar da ih navedem na razmišljanje o stvarima koje ih očekuju na tom putu. Mogli su da dobiju razne savete koji se ne tiču samo muzike već i svakodnevnog života. Smatram da treba da budu skromni i da prvenstveno izgrade svoju ličnost i da znaju šta žele od sebe. Ne mogu još da kažem za se da sam uspešan, ali trudim se da ispunjavam neka svoja očekivanja i mislim da je najbitniji faktor u svemu tome vreme, kao i pomeranje sopstvenih granica,“ kaže Viktor Đuknić.\nCiljevi festivala su se poklopili sa misijom i vizijom Omladinske prestonice Evrope, tako da je saradnja došla prirodno.\n„Mladi gitaristi gosti festivala, kao i muzičari uopšte su kroz razgovor sa EuroStrings umetnicima saznali pre svega kako izgleda građenje umetničke karijere u tinejdžerskom uzrastu, kao i kakva odricanja i napore sve to iziskuje. Pričalo se i o usponima i padovima, iskustvima sa takmičenja, kao i o ljubavi prema gitari koja na kraju preovladava i nadilazi sve probleme. Ideja o panel diskusiji je rezultat saradnje sa organizacijom OPENS. Kroz razgovor smo zajednički došli na ideju da u okviru festivala organizujemo i dodatni sadržaj koji bi programski bio povezan kako sa platformom “EuroStrings”, tako i sa ciljevima OPENSa,“ objašnjava direktor festivala Raško Radović.\n„Plan je bio da u svetlu toga što je Novi Sad Omladinska prestonica Evrope mladi ostvareni ljudi podele sa mladima iz Novog Sada svoja iskustva, uspehe, odricanja, izazove koje su prošli na putu do uspeha i pruže mladima insipiraciju i podstrek da krenu njihovim putem. Odziv je solidan, zadovoljni smo što su panelu prisustvovali mladi koji su bili istinski zaniteresovani za temu panela,“ priča ispred OPENSa asisent kordinatorke za Omladinske aktivnosti, Mladen Ilić. Ovo je samo još jedna od aktivnosti koja se svrstava u koncept OPENS dnevnih soba, u narednom periodu se očekuje još više aktivnosti ovakvog tipa i zanimljivog sadržaja.\nPODKAST KAO ALAT ZA SAMOEDUKACIJU\nUzimajući u obzir prirodu informacija sa kojima se susrećemo u ovom izazovnom periodu, mnogi od nas...\n19 Nov/2021 Više\nMESEC MENTALNOG ZDRAVLJA\nOktobar je mesec podizanja svesti o mentalnom zdravlju, a od 1992. godine, svakog 10. oktobra obelež...\n11 Oct/2021 Više\nNOVI DIZAJN SAD\nJednodnevna Konferencija o industrijskom dizajnu održana je 01. oktobra 2021.godine u Novom Sadu, na...\n06 Oct/2021 Više


Odgovor je u snažnijem, ne slabijem takmičenju; Metju Palmer\nUslovi za parlamentarne izbore u Srbiji, koji su zakazani za 21. jun, nisu idealni, ali bojkot nije rešenje jer će se glas opozicije slabije čuti ako izađe iz političke arene, kaže zamenik pomoćnika američkog državnog sekretara i specijalni predstavnik za Zapadni Balkan Metju Palmer u intervjuu za Glas Amerike.\nAmerički diplomata kaže i da SAD razumeju neke od argumenata opozicije da izborni uslovi nisu fer i naglašava da je važno da u demokratskom procesu postoji pravi izbor.\n"Bojkot skoro nikad nije dobro sredstvo da se izrazi nezadovoljstvo. Pozdravljamo odluku onih koji su odlučili da učestvuju i nadamo se da će građani Srbije, kada izađu na birališta 21. juna, imati koga da biraju", kaže Palmer.\nCRTA: Vlast u Srbiji zauzela 91 odsto vremena za političare na TV\nKazao je da je jasno da ima mnogo izazova, ali da čak i kad uslovi nisu jednaki za sve, kako bi trebalo da bude, opozicija treba da uđe u igru i da javnosti u Srbiji da priliku da bira.\n"I da nastavi da se bori za ravnopravnije izborne uslove, pogotovo kada je reč o medijima. Mi ćemo se boriti za istu stvar. Važno je za evropsku budućnost Srbije i evropsku perspektivu da medijsko okruženje bude otvoreno i fer", kazao je.\nOdgovarajući na pitanje o izlasku opozicije iz parlamenta, pojasnio je da je to diskutabilna taktika.\n"Kada opozicija sebe izuzme iz političke arene, postaje teže da se čuje njen glas. To nisu lake okolnosti i teško da opozicija može tako da se takmiči. Razumem da su neke karte nameštene protiv njih, zaista razumem, saosećamo sa nekim od njihovih argumenata. Ali odgovor je u snažnijem, ne slabijem takmičenju. Ako građani Srbije izađu na izbore, a nemaju legitiman izbor, to ne ide na ruku demokratiji", rekao je Palmer.\nNapomenuo je, komentarišući novu krizu u odnosima Srbije i Crne Gore, da vlade sve zemlje treba da komuniciraju i treba da postoje otvoreni kanali komunikacije.\n"Crna Gora svakako ima pravo da uspostavi parametre za to ko može da uđe u zemlju i postoji epidemiološka komponenta u procesu donošenja te odluke. Treba i da pažljivo da razmotre kako bi to moglo da utiče na odnose sa važnim susedom, kako će uticati na letnju turističku sezonu s obzirom na važnu ulogu srpskih turista u crnogorskoj ekonomiji", rekao je Palmer za Glas Amerike.\nVlada Crne Gore je 25. maja najavila otvaranje crnogorskih granica, od početka juna, za više država koje ispunjavaju epidemiološki kriterijum Instituta za javno zdravlje da imaju najviše do 25 zaraženih na 100 hiljada stanovnika. Među njima od država regiona nema Srbije, Bosne i Hercegovine (BiH), Kosova i Sjeverne Makedonije. Ova odluka izazvala je oštre reakcije među srbijanskim političarima.\nPredsednik Srbije Aleksandar Vučić je 27. maja potvrdio da je Direktorat civilnog vazduhoplovstva Srbije suspendovao pravo sletanja crnogorske nacionalne avio-kompanije Montenegro Airlines na beogradski aerodrom "Nikola Tesla" kao kontrameru odluci Crne Gore.


Cakalotos: Grci, zahvalite Varufakisu - Sputnjik Srbija\n10:22 07.07.2015 (osveženo 16:19 05.10.2015) Preuzmite kraći link\nCakalotos je, preuzimajući dužnost od Janisa Varufakisa, istakao da će poruka sa referenduma ostati u kolektivnom pamćenju Evrope, javila je agencija ANA.\n„Uprkos stanju u bankama, uprkos pristrasnosti medija i institucija i pritiscima, ti ljudi (61 odsto birača koji su glasali protiv) su se oduprli. Obični ljudi su rekli da žele da veruju ovoj vladi u (traženju) održivog rešenja“, rekao je Cakalotos na svečanoj primopredaji dužnosti u Ministarstvu finansija.\nPrema njegovim rečima, Grci ne bi dostigli tu tačku da nije bilo Varufakisa.\n„Čitav grčki narod treba da mu kaže veliko hvala“, kazao je novi ministar.\nNavodeći da nije najbolji trenutak za preuzimanje funkcije ministra finansija, Cakalotos je rekao da misli da se „nešto može promeniti u Evropi“.\n„Želimo da nastavimo razgovore radi nalaženja zajedničkog rešenja. Nečeg boljeg za radni narod, za one koji su izgubili posao, za mlade koji su otišli u inostranstvo“, kazao je on.\nVarufakis je primopredaju dužnosti nazvao „smenom straže“ među prijateljima i akademskim kolegama.\nIzražavajući najbolje želje Cakalotosu, Varufakis je rekao da je proteklih meseci pokušavao da „upali malu sveću, umesto da proklinje tamu“.\nPrema njegovim rečima, on i novi ministar imaju istu zajedničku dijagnozu — problem za poslednjih pet godina je veza između samoodrživog siromaštva, recesije i nejednakosti i neodrživog grčkog duga.\n„Mislim da nam je zajedničko i neprihvatanje odsustva argumenata, koje obično zadobija formu ’biće tako, jer je tako oduvek‘“, kazao je Varufakis.\nVarufakis je u ponedeljak podneo ostavku na molbu premijera Ciprasa kako bi se oživeli pregovori.\nU Briselu će danas, kako je najavljeno, biti održan vanredan sastanak šefova država i vlada 19 zemalja evrozone i sednica ministara finansija Evrogrupe, koji će razgovarati o situaciji sa Grčkom posle referenduma.\nPredsedavajući Evrogrupe Jerun Dajselblum rekao je da će novi pregovori Atine sa kreditorima biti teški.\nfinansije, Grčka, ministar, odlazak, Grčka


You are at:Home»Prethodna izdanja»133»Uvodnik GM 133\nUz sav mogući oprez da nam se ne desi da pravimo pretpostavke bez stvarnog osnova, ali ohrabreni izjavama stručnjaka da je “najgore ipak iza nas”, odlučili smo da već u ovom izdanju časopisa napravimo svojevrsni rezime promena koje je u svet poslovanja unela pandemija korona virusa, pa i da se osvrnemo na lekcije koje smo mogli da naučimo kada je reč o upravljanju u vreme krize.\nBio je ovo traumatičan period za sve, a kako upozorava dr Zvezdan Horvat, trauma može uticati na organizacije baš kao što utiče na pojedince, porodice i zajednice. I baš kao što nekomuniciranje i nerazumevanje traume šteti pojedincima, tako nanosi štetu i organizacijama. Zato nam posmatranje traume iz organizacione perspektive pomaže u preživljavanju u teškim vremenima, jer možemo da iskoristimo znanje o svojim snagama, resursima i obrascima za procenu i adekvatan plan akcije. Autor to upravo čini, podsećajući da menadžment u kriznim situacijama postaje jedan od značajnih odgovora na ovaj aspekt naše stvarnosti.\nMožda neće odmah doći do promene ekonomskog modela, ali je krah postojećeg konzumerističkog dugoročno evidentan, smatraju učesnici četvrtog po redu Direct Talks from Home vebinara. Podsećajući da je biznis zajednica ljudi, te da brend kao predstavnik tog biznisa mora da zaštiti zajednicu u kriznoj situaciji, i kupce i dobavljače i lokalnu zajednicu, oni su izneli stav da bi ova kriza mogla biti šansa za brendove, jerkako se sada brendovi budu pokazali, ulazi u podsvest, a memorija ostaje za ceo život.\nI za stručnjake za CSR (corporate social responsibility) i korporativne komunikacije, okupljene na prethodnom Direct Talks from Home vebinaru, posvećenom društveno odgovornom poslovanju, ovo su vremena bez presedana. Oni su uvereni da “ovaj nezapamćeni trenutak u istoriji čovečanstva podstiče na solidarnost koja će biti temelj novog sveta u nastajanju.\nSadržaj smo upotpunili rezultatima globalnog istraživanja mišljenja privatnog sektora o ekonomskoj situaciji nastaloj pod uticajem covid-19 pandemije i raspoloženja rukovodilaca tokom ove krize, kao i lokalnog istraživanja o tome kako i na koji način građani Srbije doživljavaju trenutnu situaciju izazvanu korona virusom. Smatrali smo da bi i ta dimenzija poslovnog ambijenta mogla biti važna menadžerima prilikom trasiranja njihovih postcovid puteva.


STEJT DEPARTMENT: Do deset miliona za informacije o hakerskim napadima | Aktuelno\nSTEJT DEPARTMENT: Do deset miliona za informacije o hakerskim napadima\nNagrada se odnosi i na takozvane rensomver napade, odnosno na pojedince koji hakerskim napadima na važnu američku infrastrukturu blokiraju pristup podacima dok se ne plati otkup.\nAmerički Stejt department će ponuditi nagrade do deset miliona dolara za informacije koje bi dovele do identifikacije pojedinaca uključenih u zlonamjerne hakerske aktivnosti, podržane od drugih država.\nAktivnosti na suzbijanju takvih napada koordiniraće specijalna radna grupa koju je osnovala Bijela kuća.\nAdministracija američkog predsjednika Džozefa Bajdena je pokrenula i sajt stopransomware.gov, koja nudi javne resurse za suprotstavljanje toj pretnji i za izgradnju veće otpornosti američke sajber infrastrukture, rekao je novinarima visoki zvaničnik.\nAmeričke vlasti su danas odlučile i da Odeljenje Ministarstva finansija za finansijske zločine sarađivati sa bankama, tehnološkim kompanijama i drugima radi efikasnije borbe protiv pranja novca u obliku kriptovaluta i bržeg ulaženja u trag prihodima od rensomver napada isplaćenim u virtuelnoj valuti.


Šest mrtvih u padu spasilačkog helikoptera u Italiji\n► Šest mrtvih u padu spasilačkog helikoptera u Italiji\n24.01.2017 | 13:24h ► 16:31h Italija\nŠest osoba iz spasilačkog helikoptera koji se srušio danas pre podne u italijanskom regionu Abruco su mrtvi, saopštila je policija L'Akvile.\n"Šest osoba je mrtvo. Spasilački timovi stigli su do olupne letelice i pronašli su na raznim mestima u snegu tela nastradalih", rekao je danas za agenciju Frans pres, portparol policije.\nSpasilački helikopter sa šest ljudi srušio se u italijanskom regionu Abruco, javila je italijanska agencija Ansa pozivajući se na službene izvore.\nHelikopter se srušio dok je prevozio osobu povređenu na ski stazi u skijalištu Kampo Feliče. Letelica se srušila sa visine oko 600 metara, navela je Ansa.\nItalijanska Agencija za civilnu zaštitu saopštila je da proverava izveštaje o padu helikoptera, prenela je agencija AP.\nNa misije ovog tipa helikopteri za spasavanje kreću sa timom od pet ljudi, dva pilota, jedan lekar, jedna bolničarka i jedan alpinista spasilac. Šesta žrtva je bio povređeni skijaš koga su prevozili sa piste skijališta Kampo Feliče.\nOva letelica nije bila uključena u velike operacije spasavanja posle lavine koja je pogodila tu oblast prošle nedelje. Hiljade spasilaca, vojnika, policajaca i vatrogasaca mobilisani su u centralnoj Italiji da evakuišu stanovnike iz zona pod rizikom, snabdevaju izolovana naselja i ponovo uspostave struju, telefon i gas.\nNacionalna agencija za bezbednost letenja najavila otvaranje istrage da se utvrdi uzrok nesreće, koja se dogodila po lošem vremenu i gustoj magli u toj zoni.


Miladin Šobić se vraća na scenu : Crveni tepih\nMilаdin Šobić, jedаn od nаjpoznаtijih kаntаutorа sа prostorа bivše Jugoslаvije, posle 30 godinа pаuze odlučio je dа se vrаti nа muzičku scenu i snimi novi аlbum, prvi posle 1982. godine.\nŠobić je krаjem sedаmdesetih i početkom osаmdesetih, sа sаmo dvа аlbumа – „Ožiljаk“ i „Umjesto gluposti“ – stekаo kultni stаtus među publikom, а posebnom bojom glаsа i interpretаcijom postаo je jedinstvenа muzičkа pojаvа u tаdаšnjoj Jugoslаviji.\nNjegove pesme „Kаd bi došlа Mаrijа“, „Ne pokušаvаj mijenjаt me“, „Ašik Ajšа“, „A vrijeme ide dаlje“… obeležile su jedno vreme.\nIаko je 1982. snimio i svoj treći аlbum „Bаrutаnа ljubаvi“, on nikаdа nije objаvljen, jer je posle porodične trаgedije, smrti rođene sestre, rešio dа se povuče iz jаvnosti. Svih ovih godinа povremeno se govorilo o Šobićevom povrаtku, аli svаki put se tаkvа vest pokаzivаlа kаo netаčnа.\nKаko „Prаvdа“ sаznаje iz dobro obаveštenih izborа bliskih crnogorskom kаntаutoru, Milаdin Šobić se trenutno nаlаzi u Beču, gde u jednom studiju zаvršаvа snimаnje novog аlbumа, nа kome će se nаlаziti šest pesаmа sа neobjаvljene ploče „Bаrutаnа ljubаvi“, plus četiri potpuno nove pesme, koje je nedаvno komponovаo.\nOsim togа, nа аlbumu će biti i bonus pesme, аkustične verzije hitovа „Kаd bi došlа Mаrijа“ i „Ašik Ajšа“.


Parlament BiH uskratio budžetu RS 20 miliona $ | Teslić Online\nBANJALUKA – Ministar finansija Republike Srpske Zoran Tegeltija smatra da odluka Predstavničkog doma Parlamentarne sklupštine BiH da ne ratifikuje Sporazum između BiH i Svetske banke vezano za podršku budžetima entiteta predstavlja pokušaj da se blokira Republika Srpska.\n“Nova parlamentarna većina u Sarajevu želela je pokazati da se može blokirati Republika Srpska i da Srpska neće sama odlučivati o svojim zajmovima i kada pregovara sa Svetskom bankom, već će to neko drugi odlučivati u Sarajevu”, rekao je Tegeltija novinarima u Banjaluci, komentarišući ovu odluku Predstavničkog doma parlamenta BiH.\nTegeltija je ocenio da su ovim neki ljudi hteli da pošalju poruku da su oni otišli u Sarajevo da bi blokirali Banjaluku.\nOn je podsetio da sporazum između Svetske banke i BiH podrazumeva strukturalne reforme, koje je trebalo da provedu Republika Srpska i Federacija BiH u zamenu za budžetsku podršku entitetima u iznosu od 50 miliona dolara, od čega 40 odsto Republici Srpskoj (20 miliona dolara) i 60 odsto Federaciji BiH (30 miliona dolara) pod vrlo povoljnim uslovima.\nOn je rekao da Svetska banka retko daje budžetsku podršku, jer uglavnom finansira takozvane razvojne projekte, dodajući da je u gotovo svim zemljama u Evropi Svetska banka intervenisala od pojave svetske ekonomske krize sredstvima podrške budžetima u zamenu za provođenje strukturalne reforme.\nTegeltija je naveo da je Republika Srpska da bi ispunila uslove ovog zajma donela više zakona i podzakonskih akata, a osnovni uslovi koji su bili pred Srpskom su provođenje novog načina registracije privrednih subjekata i donošenje Zakona o prostornom planiranju i građenju.\nOn je podsetio da je Republika Srpska, da bi provela celi proces nove registracije, promenila 22 zakona, dok je samo na jednoj sednici promenjeno 13 zakona.\n“Za nas ovo nije ključno pitanje novca, ovo je ključno pitanje poruka koje su poslate sa sednice Predstavničkog doma Parlamentarne skupštine BiH prema Republici Srpskoj, Federaciji BiH, kao i međunarodnim finansijskim institucijama i predstavnicima političkih partija koji su potpisali izjavu o evropskom putu BiH koja je usvojena u parlamentu Republike Srpske”, kaže Tegeltija.\nOn je rekao da se u istoriji Svetske banke nije do sada desilo da je jedna zemlja odbila da ratifikuje potpisani sporazum sa Svetskom bankom, ističući da je to za njih neviđeni presedan, jer ne znaju šta dalje sami da urade.\nTegeltija je dodao da je druga poruka pitanje provođenja reformi za koje se zalažu svi, o čemu najviše govori nova skupštinska većina u Sarajevu, a sve reforme treba da se provode u saradnji sa Svetskom bankom.\n“Ovo su loše poruke i nije dobro što se desilo, ali se nadamo da će Dom naroda Parlamentarne skupštine BiH na sednici u ponedeljak imati više razumevanja kako bi se izvršila ratifikacija sporazuma o zajmu između BiH i Svetske banke”, istakao je Tegeltija.\nOn je rekao da je reč o pokušaju blokade Srpske, jer je na istoj sednici Predstavničkog doma Parlamentarne skupštine BiH ratifikovan jedan sporazum sa jednom opštinom iz Federacije BiH.\nPrema njegovim rečima, neodrživo je da neko drugi može da blokira sporazume koje će Republika Srpska provoditi sa međunarodnim finansijskim institucijama.\nOn je podsetio da je odluku o zaduženju Republike Srpske po osnovu ovog zajma donela Narodna skupština Republike Srpske, dodajući da je parlament BiH samo trebalo da ratifikuje ovaj sporazum.\nPredstavnički dom Parlamentarne sklupštine BiH doneo je juče odluku da ne ratifikuje Sporazum između BiH i Svetske banke vezano za podršku budžetima Republike Srpske i Federacije BiH.\nPrevious: SAD: Zvaničan početak izborne trke\nNext: PODRINjE (J) – PROLETER (T) 1:2


septembar 2021 - DDOR osiguranje\nIstezanje je aktivnost koju može obavljati bilo ko i koju treba redovno primenjivati, čak i ako nismo sportisti i ne pripremamo se za trening. Ono povećava fleksibilnost zglobova, proširujući raspon pokreta koje je naše telo u stanju da napravi, smanjuje napetost mišića i tetiva i poboljšava držanje. Sve ovo pod uslovom da se istezanje radi[…]\nŠtitnici za zube: čemu služe i kada ih treba upotrebljavati\nPojave poput bruksizma i malokluzije mogu da se reše zahvaljujući uređaju koji se zove štitnik za zube. To je aparat koji, ako se pravilno odabere i koristi na pravi način, podstiče pravilno zatvaranje gornje i donje vilice, a na taj način se takođe izbegavaju problemi poput napetosti mišića, glavobolje i lošeg držanja, koji su često[…]\nIma ljudi koji ujutro ne izlaze iz kuće bez doručka, a ima i onih koji bi u novi dan bez problema mogli da krenu praznog stomaka. Ipak, svi već neko vreme znamo da je hrana koju konzumiramo nakon buđenja naročito korisna za naše telo. Preskakanje doručka nije zdrava odluka, ali da li je bolji sladak[…]\nKandida kod muškaraca: koji su simptomi ove mikoze?\nMikoze (gljivična oboljenja) pogađaju i mušku i žensku populaciju i, uopšteno govoreći, razvijaju se u vlažnim delovima tela, poput usta, prepona, genitalija. Među njima, kandida je jedna od najrasprostranjenijih: predstavlja čestu gljivičnu infekciju, koja obično uopšte nije opasna po zdravlje, već je uporna i neprijatna. Međutim, identifikovanje i pravilno lečenje omogućava da se izbegne rizik[…]\nOd srede, 1. septembra, škole su ponovo počele sa radom, uz primenu niza mera za sprečavanje širenja Kovida-19. Pre svega, obavezno je nošenje maski i držanje odstojanja. Nakon višemesečnog učenja na daljinu, ponovno otvaranje škola izaziva mnogo zabrinutosti u vezi sa pandemijom koja još traje. S druge strane, ukoliko bi se nastavilo sa učenjem na[…]\nPosted on 28.09.2021 01.06.2022 by Nikola Mrkša\nTražimo osobu za poziciju – Agent za dobrovoljno zdravstveno osiguranje


Podrška održavanju omladinskih sportskih igara u Prijepolju\nNaslovnica NAJNOVIJE Sport Podrška održavanju omladinskih sportskih igara u Prijepolju\nPrijepolje – Na inicijativu Rasima Ljajića, ministra za unutrašnju i spoljnu trgovinu juče je održan sastanak u Ministarstvu saobraćaja u Vladi Republike Srbije povodom organizacije jubilarnih 50. međuopštinskih omladinskih sportskih igara (MOSI) u julu u Prijepolju.\nSastanku su pored ministra Milutina Mrkonjića, prisustvovali i potpredsjednik Vlade i ministar spoljne i unutrašnje trgovine i telekomunikacija Rasim Ljajić i ministar regionalnog razvoja i lokalne samouprave Verica Kalanović.\nIspred Opštine Prijepolje sastanku su prisustvovali predsjednik Opštine Emir Hašimbegović i predsjednik Saveta za privredni razvoj opštine Prijepolje Esad Hodžić.\nTom prilikom je postignut dogovor o tome da tri pomenuta ministarstva podrže organizaciju 50. međunarodnih omladinskih sportskih igara.\nOva manifestacija, koja će okupiti više od 3.000 sportista, predstavlja priliku za to da se u Prijepolju rekonstruiše fudbalski stadion, poboljša putna mreža i obnove gradski trgovi i centralne ulice, koji su godinama u veoma lošem stanju.\nMrkonjić je istakao da je Vlada Srbije spremna da u svakom dijelu zemlje pomogne rješavanje vitalnih problema i poboljšanje infrastrukture, bilo sportske ili putne, kao i da se sačuva tradicija okupljanja mladih na takmičenjima.\nKalanović je naglasila da je ova sportska manifestacija od velikog značaja za prijepoljski region.\nPrema njenoj ocjeni, ta prilika se mora kapitalizovati i kroz mnogobrojne prateće manifestacije, naročito iz oblasti turizma, kao i kroz prezentaciju turističkih, kulturnih i prirodnih potencijala kojima raspolaže ovaj deo Srbije.\nNa sastanku je dogovoreno i da se u organizaciju ovog događaja uključe i Ministarstvo omladine i sporta i Ministarstvo građevinarstva i urbanizama, navodi se u saopštenju Ministarstva saobraćaja


Luizijana: Najmanje 3 policajca ubijena, više ranjeno – Studio B\nLuizijana: Najmanje 3 policajca ubijena, više ranjeno\nLuizijana: Najmanje 3 policajca ubijena, više ranjeno Tanjug\nObjavljeno: 17.07.2016. 21:39 Izmenjeno: 18.07.2016. 08:57\nStrahuje se da su trojica policajca poginula u pucnjavi u Baton Ružu u Luizijani, rekao je gradonačelnik tog grada za tv mrežu NBC, javio je Rojters. Obama osudio napad i okarakterisao ga kao kukavički.\nAmerički mediji javljaju da je nekoliko policajaca ranjeno.\n„Oni su u izuzetno teškom stanju“, javila je tv stanica WAFB.\nKako navodi CNN, najmanje sedmorica policajaca su upucana u Baton Ružu u Luizijani, a veruje se da su trojica mrtva.\nSvetski mediji i dalje nemaju detaljne informacije o napadu, a pojavljuju se i razlicite informacije o napadacu.\nGradonacelnik Baton Ruža Kip Holden naveo je da zvanicnici pokušavaju da ustanove o kakvoj se situaciji radi, prenosi CNN.\nPortparol policije Don Kopola rekao je za ABC televiziju da je ranjeno nekoliko policajaca i da su oni prebaceni u bolnicu. Kopola nije imao više informacija o povredenima, kao ni o tome ko je odgovoran za napad, prenosi Rojters. Istakao je da je mesto napada obezbeđeno.\nObama: Ubistvo policajaca u Baton Ružu „kukavički čin“\nAmerički predsednik Barak Obama osudio je danas napad na policajce u gradu Baton Ružu, u saveznoj državi Luizijani, u kojem je naoružani napadač ubio trojicu i povredio isto toliko policajaca.\n„Već drugi put u poslednje dve nedelje su policajci, koji svaki dan rizikuju svoje živote da bi zaštitili naše živote, ubijeni u kukavičkom i užasnom napadu“, navodi se u saopštenju Bele kuće, a prenela je agencija AFP.\n„To su napadi na državne službenike, na vladavinu prava i civilizovano društvo, i moraju da prestanu“, istakao je Obama.\nJedan od napadača na policajce u Baton Ružu, poprištu nedavnih protesta zbog nasilja policajaca nad Afroamerikancima, ubijen je u okršaju sa policijom, dok se veruje da su još dvojica u bekstvu.\nProšlog meseca je u Dalasu naoružani napadač tokom demonstracija protiv policijskog nasilja ubio petoricu policajaca.


Turska i Rusija žele da Siriju 'očiste od terorističkih organizacija'\nMinistar vanjskih poslova Republike Turske Mevlut Cavusoglu je nakon sastanka s ruskim zvaničnicima u Moskvi istakao kako njegova zemlja i Rusija dijele zajedničku volju da se s teritorija Sirije očiste sve terorističke organizacije.\nU zgradi Ministarstva odbrane Rusije u Moskvi danas je održan sastanak turske i ruske delegacije, a glavna tema sastanka su dešavanja u Siriji, javlja Anadolu Agency.\n"Nastavit ćemo blisko sarađivati s Rusijom i Iranom u vezi Sirije i drugih regionalnih pitanja", kazao je Cavusoglu te dodao kako zemlje garanteri iz Astane zagovaraju teritorijalni intergitet Sirije.\n"Kao zemlje garanteri iz Astane, mi zagovaramo teritorijalni integritet i političko jedinstvo Sirije, protivimo se svim naporima koji to žele narušiti", istaknuo je Cavusoglu.\nSastanku u Moskvi, osim Cavusoglua, uime turske delegacije prisustvovali su i ministar odbrane Hulusi Akar, šef obavještajne službe Turske Hakan Fidan i glasnogovornik Ureda predsjednika Turske Ibrahim Kalin.\nS ruske strane prisustvovali su ministar vanjskih poslova Sergej Lavrov, ministar odbrane Sergej Soygu, načelnik ruskog Generalštaba, general Valereij Gerasimov i specijalni izaslanik ruskog predsjednika za Siriju Aleksandr Lavretnjev.


Iran može da krene putem Severne Koreje - Dnevni list Danas\nOptužbe državnog sekretara SAD na račun Teherana\nIran može da krene putem Severne Koreje\nDržavni sekretar SAD Reks Tilerson optužio je Iran za alarmantne provokacije koje destabilizuju Bliski istok i potkopavaju američke interese u regionu.\n0Piše: M. K. 20. aprila 2017. 18.43\nFoto: TASOS KATOPODIS/EPA\n„Nekontrolisani Iran ima potencijal da putuje istim putem kao Severna Koreja i da sa sobom povede ceo svet“, rekao je Tilerson. Predsednik SAD Donald Tramp ranije je naredio da se preispita nuklearni sporazum sa Iranom. Međutim, SAD priznaju da Teheran poštuje sporazum iz 2015.\nIz Irana do sada nije bilo komentara o najnovijim događajima, piše Bi-Bi-Si. Teheran konstantno negira optužbe Zapada da je nastojao da razvije nuklearno oružje. Vašington je u utorak optužio Severnu Koreju da pokušava da „nešto isprovocira“ pošto je Pjongjang za vikend imao neuspešnu raketnu probu. Severna Koreja je saopštila da može da testira rakete svake sedmice i upozorila na „rat koji uključuje sve ljudske i materijalne resurse“ ako SAD preduzmu vojnu akciju.\nU Tilersonovom saopštenju od srede se navodi da će preispitivanje nuklearnog sporazuma s Teheranom, koje je najavio u pismu Kongresu dan ranije, uključivati celokupnu politiku prema Iranu, odnosno neće se uzimati u obzir samo poštovanje nuklearnog sporazuma Teherana već i njegova delovanja na Bliskom istoku. On je zemlju optužio za „alarmantne provokacije koje su i sada na snazi, a koje izvoze teror i nasilje.“\n„Iran je u svetu vodeća država koja sponzoriše terorizam i odgovoran je za intenziviranje višestrukih konflikata i potkopavanje američkih interesa u zemljama kao što su Sirija, Jemen, Irak i Liban i dalje pružanje podrške za napade na Izrael“, naveo je Tilerson. U okviru duge liste optužbi kritikovao je Iran zbog učestvovanja u sirijskom konfliktu i njegove podrške za sirijskog predsednika Bašara al Asada. Državni sekretar SAD je ranije priznao da su Iranci ispunili odredbe nuklearnog sporazuma iz 2015. On je, međutim, naglasio da njegove „nuklearne ambicije“ i dalje predstavljaju „ozbiljnu opasnost po međunarodni mir i bezbednost“.\nNakon istorijskog sporazuma iz 2015. Iranu su ukinute sankcije, pošto je Međunarodna agencija za atomsku energiju (IAEA) potvrdila da je Teheran ograničio svoje sporne nuklearne aktivnosti. Tadašnji predsednik SAD Barak Obama je rekao da je sporazum zaključen između Irana i šest svetskih sila, uključujući Kinu, Rusiju i Ujedinjeno Kraljevstvo, najbolji način da se Iran spreči da proizvede nuklearno oružje. Međutim, Tramp je taj sporazum ocenio kao „najgori koji je ikad postignut“. Iran tvrdi da su njegove nuklearne aktivnosti isključivo za miroljubivu svrhu, te je nastavio proizvodnju raketa.\nTramp je povećao pritisak i na Severnu Koreju, koja je u poslednjih nekoliko godina ubrzala proces nuklearnih i raketnih testiranja uprkos osudi međunarodne zajednice i sankcijama UN. Cilj Severne Koreje jeste razvijanje kapaciteta da postavi nuklearnu bojevu glavu na međukontinentalnu balističku raketu koja može da pogodi mete širom sveta, uključujući i SAD. Tramp je rekao da se to neće dogoditi i da su „sve opcije na stolu“ kada je reč o odnosu prema Pjongjangu. Tilerson je u sredu ponovio stav Trampove administracije, odnosno da je „strateško strpljenje propali pristup“. On je naglasio da SAD žele da promene kurs pre nego što Iran postane „drugi dokaz “ za to. Iran tvrdi da ima pravo na upotrebu nuklearne energije i naglašava da je njegov nuklearni program namenjen isključivo za miroljubive svrhe.


Huper: Vučić odlučio da je normalizacija odnosa sa Kosovom najbolji smer za Srbiju\nDžejms Huper, bivši visoki zvaničnik Državnog sekretarijata SAD\nDugogodišnji ekspert za Balkan Džejms Huper tvrdi da su i srpska i kosovska strana došli do raskrsnice, odnosno odluke da stave međusobni dugotrajni spor konačno po strani.\nPo njemu, predsednik Vučić je doneo stratešku odluku, "koju nisam siguran da mnogi shvataju dovoljno ozbiljno u regionu, da je obnavljanje mirovnog procesa, odnosno dijaloga sa kosovskim predsednikom Tačijem, najbolji pravac za Srbiju".\nNaš sagovornik dodaje - u slučaju da nije ovako odlučio:\n"Vučić bi se našao u situaciji da traga za potpuno novim strateškim pravcem za Srbiju.To podrazumeva okretanje leđa Zapadu. Ukoliko bi odustao od sporazuma sa Kosovom, koji obuhvata i teritorijalne promene, Vučić ne bi imao drugi izbor nego da se okrene ka Istoku.“\nHuper takođe tvrdi da bi takva alternativa zakočila dalji prosperitet Srbije:\n„Jedini način za ostvarivanje daljeg napretka zemlje jeste pridruživanje evropskom bloku, što znači sticanje punopravnog statusa u okviru zapadnih, odnosno transatlantskih institucija. Verujem da bi Sjedinjene Države, isto kao Evropska unija, pozdravile bolje i bliže odnose sa Srbijom. Međutim, Evropljani ne znaju tačno kako da se to i ostvari".\nNemačka kancelarka Angela Merkel, svojim protivljenjem dogovoru koji su Vučić i Tači pre više meseci postigli, u stvari je privremeno zamrzla dalje približavanje Evropi, tvrdi Huper.\nOn ovako objašnjava najnoviju odluku dvojice predsednika Aleksandra Vučića i Hašim Tačija da postignu sporazum:\n„U stvari dalji pregovori između njih dvojice uopšte nisu potrebni. Po mom mišljenju dogovor je već postignut. Možda postoje tačke i zapete koje treba još utanačiti, ali obe strane su vrlo dobro upućene u sastavne delove sporazuma. Čak smatram da ono što je utanačeno predstavlja sofisticiran dogovor, koji označava da Srbija može konačno da ostavi pitanje Kosova iza sebe i krene napred. I jedna i druga strana već se nalaze pred širom budućnošću kao članice evropske zajednice zemalja. Mislim da Vučić tako sagledava situaciju“.\nPrema Huperu, pre nego što se odlučio na dogovor sa Prištinom, Vučić je morao da proceni da li je Tači u stanju da kosovsku stranu dovede do sporazuma i pitao se da li su kosovski Albanci spremni da prihvate dogovor sa Beogradom. Prelomni trenutak, smatra Huper, su izbori na Kosovu, koji su pokazali da Ramuš Haradinaj nije previše popularan.\nFilips: Izbori na Kosovu pokazali da ljudi ne žele pregovore o razgraničenju\nBivši visoki zvaničnik Stejt departmenta, takođe ističe značaj nedavnih izbora na Kosovu:\n„Izborni rezultat predstavlja izvesno odbacivanje bivšeg premijera Ramuša Haradinaja i njegove politike. Verujem da ni Kosovari ne žele konstatnu krizu u odnosima sa Srbijom. Verujem da i oni žele da prevaziđu taj dugotrajni spor“.\nPredsednik Vučić je procenio, kaže naš sagovornik, da je došao pravi trenutak za to. On dodaje:\n„Ne verujem da će postati najbolji prijatelji u neko dogledno vreme, ali ne moraju ni da ostanu večni neprijatelji“.\nPalmer u Prištini: SAD uz Kosovo, ali integracije zavise od pomirenja sa Srbijom\nServer: Zapad pritiska Prištinu da postigne dogovor sa Beogradom pre izbora u Srbiji\nZSO za Kurtija "mrtva", Srbi ga optužuju da gazi Briselski sporazum


TRANZICIJA U ZRELOST - LUDUS ONLINE\nTRANZICIJA U ZRELOST\nKnjiga Tragedija inicijacije ili nepostojani princ Ivana Medenice\nNedavno promovisana knjiga profesora Ivana Medenice Tragedija inicijacije ili nepostojani princ (Clio i FDU) izazivala je pažnju i pre nego što je objavljena – pre svega iz dva razloga: prvi, autor ove knjige je autoritet naše kulturne scene, direktor Međunarodne asocijacije pozorišnih kritičara, umetnički direktor Bitefa, profesor Fakulteta dramskih umetnosti i uvaženi pozorišni kritičar, i drugi, knjiga se bavi istorijom i teorijom pozorišta, što kod nas nije česta pojava.\nTragedija inicijacije ili nepostojani princ, objavljena u „Cliovoj“ biblioteci „ArsScena“, zbirka je šest eseja o šest drama: Hipolit, Hamlet, Mizantrop, Lorencaćo, Don Karlos i Leons i Lena, a svaki od njih se bavi, kao što otkriva naslov, mladim junacima tih komada tokom inicijacije koju su im odredili Euripid, Šekspir, Molijer, De Mise, Šiler i Bihner. Zašto bi, međutim, inicijacija bila „tragička“? Sintagma „tragedija inicijacije“ odnosi se na specifičnu dramsku situaciju koja, u različitim varijetetima, postoji u osnovi svake od ovih drama, napisao je u uvodu profesor Medenica. „Reč je o ’egzistencijalnoj zaglavljenosti’ junaka u situaciji inicijacije, nemogućnosti da je ostvari, da kroz nju prođe, nasilnog prekida tog procesa ili nemogućnosti da se on obnovi, a za šta sve odgovornost snosi, u izvesnoj meri, i sam junak. Ovde se tragičko jezgro nalazi u tome što alternativa sazrevanju, odrastanju ili inicijaciji – ne postoji.“ Naime, iako svi ovi komadi imaju karakteristike žanrova kojima pripadaju, „oni ujedno imaju, bar kako mi to ovde postuliramo, univerzalno tragičko jezgro. Ono se svodi, s jedne strane, na uzvišenost junaka koji neće da poklekne pred za njega spornim zahtevima sveta odraslih i, s druge strane, gordost junaka iskazanu upravo u beskompromisnom odbacivanju/negiranju antropoloških i/ili društvenih neminovnosti, ili bar čvrstih konvencija vremena u kome žive, a koje su povezane sa pitanjima odrastanja i sazrevanja“.\nMeđutim, da se ne shvati pogrešno: mladost junaka nije sama po sebi predmet istraživanja. „Mladi junak posmatra se u jednoj konkretnoj životnoj situaciji, koja je glavni razlog njegove tragičke sudbine: u situaciji inicijacije“, objašnjava autor knjige, i nešto dalje poredi je sa tranzicijom između dečaštva/mladosti u zrelo doba.\nNebojša Bradić, urednik biblioteke „ArsScena“, doprineo je drugom delu naslova: dodao je „ne“ ispred aluzije na Postojanog princa, baroknu dramu Pedra Kalderona, odnosno istoimenu čuvenu predstavu Ježija Grotovskog, a Ivan Medenica objašnjava da se toj igri reči s pravom nije moglo odoleti. Naime, „svi protagonisti ove studije, sa izuzetkom Alsesta, jesu prinčevi, ili su kneževići u najboljem srodstvu s vladarom, te mogući pretendenti na presto kao što je Lorencaćo. S druge strane, ta njihova ’egzistencijalna zaglavljenost’, nesposobnost ili nespremnost da ostvare psihološku i socijalnu tranziciju iz jedne u drugu životnu fazu, opravdava metaforičko određenje ’nepostojani’“.\nNa konferenciji za novinare na kojoj je „Clio“ predstavio knjigu profesora Medenice konstatovano je da je bitno baviti se i ovakvim, svakako univerzalnim fenomenima jer nam oni mogu reći nešto o našoj svakodnevici iako nam istorijski deluju daleko. Kako je rečeno, ideja da se ne učestvuje u tom svetu takođe je politička, te je ideja da „ja neću u ovom svetu da se igram“ legitimna i mi moramo imati poštovanja prema onima koji odustaju, iako smo po svojoj prirodi ljudi koji se bore. A upravo je deo „tragedije inicijacije“ reći „ne“ užasima koje živimo.\nZanimljivost za kraj: na poslednjih nekoliko strana uvoda Ivan Medenica, objašnjavajući zašto u njegovom izboru nije bilo mesta za Britanika, analizira pomenutu Rasinovu dramu sa stanovišta tragedije inicijacije. Možda nagoveštava nastavak teme u drugoj knjizi (koja se, istina, pominje kao analiza ženskih likova)?\n← Godišnja skupština UDUS-a\nNarod koji ne potpomaže svoje pozorište, ili je mrtav, ili je na umoru →


Milion automobila iz fabrike u Češkoj - Saobraćaj.org\n21. maj 2013 Hyundaiev milioniti primjerak\nMilion automobila iz fabrike u Češkoj\nHyundai, Južnokorejski proizvođač automobila objavio je da je proizveden milioniti automobil u njihovoj prvoj evropskoj fabrici, u Češkoj.\nJubilarni primerak je model Hyundai i30.\nOsim ovog modela, koji se proizvodi u tri varijante, hečbek sa 3 i 5 vrata i karavan, u Češkoj se izrađuju i MPV vozilo, Hyundai ix20, i krosover ix35. Fabrika u Češkoj završena je u septembru 2009, a investicija je vrjedela oko 1,12 milijardi evra.\nMeđutim, proizvodnja vozila započela je godinu dana prije nego što je pogon bio kompletno završen i pušten u rad.\nNjen godišnji kapacitet sada je oko 330.000 vozila. Kompanija Hyundai raspolaže i fabrikom u susjednoj Slovačkoj koja izrađuje i modele marke Kia, a u 2012. godini ovde je proizvedeno rekordnih 292.050 vozila, 15 odsto više nego u 2011. godini.


REDING U DUBIOZI: Četvrti uzastopni poraz ekipe Veljka Paunovića | Novosti.RS\nIspustili su izabranici srpskog stručnjaka vođstvo od 2:0 posle prvih 45 minuta.\nNovom lideru bilo je dovoljno četiri minuta da izjednači, nešto kasnije stigli su i do vođstva a u poslednjim minutima postigli su i četvrti gol za pravu katastrofu gostiju.\nReding je sada drugi, ali bi još večeras mogao da padne na šestu poziciju. Posle osam mečeva bez poraza usledila su četiri i ekipa sada ima treću najgoru odbranu u ligi.\nBornmut - Reding 4:2 (Solanke 56, 89, Gruneveld 59, Kuk 77 - Lukas Žoao 4, Aluko 43)\nfudbal Čempionšip Veljko Paunović FK Reding\n13:00 PONOSAN NA SVOJU ERGELU: Ištvan Pastor navija za Čenge\n12:58 ONI SU KUPILI SUKIJEVE FOTOGRAFIJE: Kompanije uplatile novac za lečenje malene Anike (FOTO)\n3 SASTANAK NA ANDRIĆEVOM VENCU: Vučić danas s ruskim ambasadorom u Beogradu


Reklamni leci u školama - Moj pedijatar\n“U školama za vreme nastave nije dozvoljeno deliti nikakve propagandne materijale, a sve vannastavne aktivnosti koje se nude učenicima i koje se plaćaju, đaci nisu obavezni da pohađaju, mada roditelji moraju biti upoznati sa njima”, rekao je Tanjugu načelnik Republičke prosvetne inspekcije Velimir Tmušić.\nOn kaže da su direktori škola odgovorni za zakonitost rada i dužni su da u skladu sa tim i postupaju, a godišnjim planom se planiraju sve nastavne i vannastavne aktivnosti, koje treba da se realizuju tokom školske godine.\n“Ima dosta zahteva sportskih klubova, škola stranog jezika, kao i drugih zabavno-rekreativnih sadržaja, koji se nude školama. Većine škola su te aktivnosti organizovale u skladu sa propisima”, objasnio je Tmušić.\nU OŠ “Mladost” sa Novog Beograda, svi koji đacima nude privatne kurseve, mogu da zalepe plakate u školskom holu i obaveste ih o svojoj ponudi ili da dele letke u školskom dvorištu. Ulazak na nastavu i prekidanje časova su zabranjeni, rečeno je Tanjugu u toj školi.\n“Dozvolili smo, na primer, da u školskom holu, škole folklora održavaju prezentacije, kako bi učenicima pokazale šta nude, jer je to za decu interesantno, bez obzira na to da li će pohađati takve kurseve”, navela je direktorka te škole Vesna Jocić.\nPrema rečima direktora OŠ “Skadarlija” Anđelka Kunarca, u toj ustanovi nije dozvoljeno nikakvo oglašavanje bez dogovora sa rukovodstvom, a samo oni, za koje se proceni da nude adekvatne programe, učenicima mogu da predstave svoju ponudu.\n“Na početku školske godine, dajemo oglas za izdavanje prostora, nakon čega dolaze svi zainteresovani da taj prostor i iznajme. Kada odlučimo kome ćemo ga izdavati, te škole dolaze sa plakatima i programima, koje okače na panoima i lecima koje dele”, rekao je Kunarac.\nNapominjujući da su kriterijumi izbora dosta rigorozni i da zavise od kvaliteta programa koji se nudi, on je podsetio da je i u toj školi zabranjeno deljenje reklamnog materijala za vreme trajanja časova i prekidanje nastave.\nU OŠ “Banović Strahinja” na Banovom Brdu, međutim, nije dozvoljeno ni deljenje letaka, kao ni lepljenje plakata u okviru škole. Direktor te škole Goran Vilotijević naveo je u izjavi Tanjugu da privatne škole često dolaze i nude različite programe, ali da se u obzir uzimaju samo ponude onih škola koje imaju dozvolu za rad Ministarstva prosvete i nauke.\n“Školski odbor razmatra njihove ponude i nakon toga odlučuje da li mogu da drže kurs i da li on može da koristi đacima”, objasnio je Vilotijević.\nUkoliko roditelji smatraju da vannastavne aktivnosti nisu uređene u skladu sa školskim pravilnikom, mogu se obratiti nadležnoj, lokalnoj inspekciji u svom mestu, a nakon toga i Republičkoj prosvetnoj inspekciji ukoliko smatraju da je to potrebno, objasnio je načelnik Republičke prosvetne inspekcije.\nTmušić je rekao da roditelji najčešće zovu telefonom i žale se na pritisak koji se vrši na njih da upišu decu na različite kurseve ili na zauzetost školskih sala i drugih prostorija za vreme trajanja nastave.\nOn je dodao da prijave mogu biti i anonimne, kako bi se roditelji podstakli da prijavljuju sve nepravilnosti.


Kijev: Ugrozen rad nuklearke u Zaporozju, nema rezervnih delov\nTanjug 3. juna 2022. 17:38\nKIJEV – Najveća evropska nuklearna elektrana u ukrajinskom Zaporožju, koja se nalazi na teritoriji koju kontrolišu ruske snage, suočava se s kritičnim nedostatkom rezervnih delova zbog čega je ugroženo funkcionisanje nuklearke, saopštila je danas ukrajinska vojna služba.\nNuklearku u jugoistočnom regionu Zaporožju osvojile su ruske trupe nedugo nakon početka napada na Ukrajinu 24. februara, ali u elektrani i dalje rade ukrajinski tehničari, preneo je Rojters.\n„Došlo je do kritičnog razvoja u fabrici u smislu stabilnog i bezbednog funkcionisanja. Tamo praktično više nema rezervnih, niti potrošnih delova“, saopštila je obaveštajna služba ministarstva odbrane.\nNavodi se i da radnici elektrane rade u sedmodnevnim smenama, te da su im oduzeti sva privatna imovina i telefoni.


SAD prijete da će zatvoriti ambasadu u Iraku\nArhiva - Pripadnici iračkih bezbjednosnih snaga u helikopteru tokom vojne operacije potrage za pripadnicima milicija Islamske države, u Anbaru, Irak, 29. decembra 2019.\nSjedinjene Države zapretile su zatvaranjem ambasade u Bagdadu usljed frustracija zbog napada šiitskih milicija.\nMediji su citirali američke i iračke zvaničnike u nedjelju da je američki državni sekretar Mike Pompeo proteklih dana upozorio iračke lidere da će se ambasada zatvoriti ukoliko Irak ne bude radio na zaustavljanju napada na američke vojne i diplomatske lokacije.\nPompeo o tome nije javno raspravljao, ali State department je u nedjelju rekao da "grupe koje Iran podržava i koje lansiraju rakete na našu ambasadu predstavljaju opasnost ne samo za nas, već i za vladu Iraka".\nSjedinjene Države i ranije su zahtijevale akciju Iraka, poručivši u januaru da Irak ima obavezu da štiti američke diplomatske objekte u zemlji.\nTa poruka stigla je nedjeljama nakon što je američka vojska odgovorila na seriju napada na američko osoblje u Iraku vazdušnim napadom koji je usmrtio iranskog vrhovnog generala Kasima Suleimanija i višeg komandanta iračke milicije Abu Mahdija al-Muhandisa, ispred aerodroma u Bagdadu.\nTaj udar je izazvao krug protesta u Iraku, a demonstranti i nekoliko iračkih poslanika usprotivili su se američkoj akciji kao kršenju iračkog suvereniteta i pozvali vladu da protjera američke trupe.\nAmeričke snage borave u Iraku kako bi savjetovale i pomogle iračke snage u njihovim misijama protiv militanata Islamske države. Pentagon je najavio ranije ovog mjeseca da će prisustvo američkih trupa pasti sa 5.200 na 3.000.


» Braunšvajg – Njemačka: Muftija sandžački održao predavanje o Kur'anu\nU prepunoj sali Islamskog kulturnog centra u Braunšvajgu, u subotu 6. februara 2016. godine, muftija sandžački Muamer-ef. Zukorlić održao je predavanje na temu „Uloga i značaj Kur'ana Časnog u životu muslimana“.\nTom prilikom, Muftija je kroz iscrpno izlaganje objasnio važnost Božije riječi u svim segmentima života pojedinca i zajednice, kako u dimenziji uvjerenja i mišljenja, tako i u relaciji praktičnog života kroz porodicu i društvo.\nGlavni moto ovog predavanja bio je kur'anski ajet: „Zaista ovaj Kur'an upućuje na ono što je najvrjednije.“\nTokom izlaganja Muftija je analizirao raskorak između kur'anske poruke i lošeg stanja u islamskom ummetu, apostrofirajući nedostatke u percepciji i prakticiraanju vjere i naglašavajući da je takvo stanje posljedica nedostatka univerzalnosti vjere u životu današnjih muslimana.\nGovoreći o stanju na Bliskom istoku i drugim dijelovima svijeta, Muftija je kazao da su današnji potoci muslimanske krvi posljedica surove pohlepe raznih osvajača te brojnih režimskih i drugih višestoljetnih izdaja na račun vjere i naroda.\nNakon izlaganja, Muftija je imao razgovor sa aktivistima džemata sa prostora sjeverne Njemačke gdje je odgovarao na brojna postavljena pitanja.\nVlast diskriminiše Medresu – nećemo sjediti skrštenih ruku\nPotresna poruka doktora iz Sirije: Poklanjam ovu ubijenu bebu muslimanskim zemljama (Video)


Željeznice RS i ArcelorMittal sklopili ugovor o prevozu željezne rude iz Ljubije - Impuls\nObjavljeno: Petak, 21 Januar 2022 10:03\nFoto: FB stranica Željeznice RS A.D. Doboj\nЈavno preduzeće Željeznice Republike Srpske sklopilo je sa kompanijom ArcelorMittal iz Zenice trogodišnji ugovor o prevozu željezne rude, u kojem je predviđeno da količina na godišnjem nivou iznosi 1.550.000 tona, saopšteno je.\nRadi se o prevozu željezne rude iz Omarske do Zenice, kao i iz rudnika Ljubija nakon oživljavanja i pokretanja rudarskog kopa i realizacije projekta planiranog remonta pruge Brezičani-Ljubija.\nPokretanje rudarske djelatnosti na ležištu u Ljubiji zahtieva i rekonstrukciju pruge izgrađene 1947. godine od Ljubije do Brezičana, za koju Željeznice Republike Srpske pripremaju projektnu dokumentaciju.\nRealizacija remonta pruge od Ljubije do Brezičana omogućiće obnavljanje eksploatacije rudnog bogatstva iz Ljubije, i daje perspektivu željezničkom sektoru za narednih 15 godina.\nU teretnom saobraćaju Željeznice Republike Srpske su tokom 2021. godine prevezle 4.384.525 tona različite vrste robe, dok je količina prevezenih tona tokom 2020. godine iznosila 3.797.796 tona različitog tereta.\nRadnici Željeznica RS-a u ponedjeljak stupaju u štrajk glađu\nJoš dvojica željezničara stupila u štrajk glađu u Banjaluci\nKratkoročne obaveze ŽRS za 179 miliona KM veće od tekuće imovine\nU “Željeznicama RS” 160 radnika višak\nPablo Neruda: Sviđaš mi se kad ćutiš\nALIJA SIROTANOVIĆ: Jugoslovenski rudar koji je oborio svjetski 'sovjetski rekord' u kopanju uglja\nZaštita životne sredine u rudarskoj industriji